EU nam za fakultete dala 30 miliona evra | Mondo Portal\nOd EU za univerzitet 30 miliona evra\n27. februar, 10:03\nEU nam za fakultete dala 30 miliona evra 1 Podeli Podeli na facebook Podeli na twitter Podeli na viber Pošalji na mail\nDruštvo 31.10.2014. / 13:55\nEU nam za fakultete dala 30 miliona evra\nIzvor Tanjug 31.10.2014. / 13:55\nEvropska unija podržala je Ministarstvo prosvete, nauke i tehnološkog razvoja donacijom od 30 miliona evra za poboljšanje infrastrukture na 27 fakulteta na svih pet državnih univerziteta u Srbiji.\nTo će doprineti modernizaciji i unapređenju visokog obrazovanja, saopšteno je danas u beogradskom Rektoratu.\nPredstavljanju rezultata projekta u Rektoratu prisustvovali su ministar prosvete Srđan Verbić, šef Delegacije EU u Srbiji Majkl Devenport, ministarka bez portfelja zadužena za evropske integracije Jadranka Joksimović i rektor Univerziteta u Beogradu Vladimir Bumbaširević, koji su istakli da su zahvaljujući zajedničkom radu i opremanjem najsavremenijom opremom, unapređeni uslovi studiranja.\nBotanička bašta u novom sjaju\nOcenjeno je i da će moderna, višenamenska nastavna oprema značajno poboljšati praktične veštine i kompetentnost srpskih studenata i pomoći ministarstvu da unapredi naučno tehničke inovacije i istraživanja koja bi, zauzvrat, trebalo da utiču na ekonomski prosperitet.\nKroz projekat "Unapređenje infrastrukture visokoškolskih ustanova u Srbiji" - EU HETIP, obnovljene su laboratorije, istraživački kabineti, nastavni i komunalni objekti u Beogradu, Novom Sadu, Kragujevcu, Nišu, Kraljevu, Novom Pazaru, Boru, Vrnjačkoj Banji, Čačku, i Leskovcu.\nEU HETIP simbolično je završen tamo i gde je započet - u prostorijama Univerziteta u Beogradu (Kapetan Mišino zdanje), gde je EU budžetom od milion evra, finansirala rekonstrukciju fasade, rekonstrukciju krova, renoviranje stolarije i izgradnju panoramskog lifta koji će pomoći osobama sa invaliditetom nesmetano kretanje zgradom.\nDevenport je rekao da Kapetan Mišino zdanje posle renoviranja "impresionira svojom lepotom" i da je važno što je očuvan stil i autentičnost zgrade.\nOn je izrazio zadovoljstvo što je projekat završen na vreme, "kao što je i red".\nNajvidljiviji rezultat projekta su nasmejana lica studenata, rekao je Devenport, kom je Bumbaširević povodom okončanja projekta uručio zahvalnicu.\nBumbaširević je podsetio da je projekat započet u septembru 2012. godine i da je Kapetan Mišino zdanje promenilo izgled - od fasade, preko 170 novih prozora, do novog panoramskog lifta.\nJoksimović je navela da je važno unapređivati obrazovanje zbog kreiranja zdravije ekonomije, koja je preduslov za stvaranje novih radnih mesta.\nMinistar Verbić je kazao da se rezultati projekta najviše vide na "harvardskom polju" - infrastrukturi, fasadama, opremi...\nVerbić je dodao da je modernizacija visokog obrazovanja izazov i obaveza svih univerziteta na svetu i da je, u uslovima štednje, značaj projekta ogroman.\nU Novom Sadu, na Prirodno-matematičkom fakultetu, od decembra 2014. kada će biti završeni radovi, nastavni prostor biće povećan za 2.000 kvadratnih metara. Novi prostor, izgrađen sa 1,3 miliona evra, obuhvata učionice i kabinete za praktičnu obuku, dodatne kabinete za nastavnike, novu centralnu čitaonicu i prostorije za novu centralnu biblioteku.\nEU uložila je milion evra za nabavku savremene opreme za praktičnu obuku i studentske vežbe na Fakultetu za fiziku u Beogradu.\nKroz EU HETIP, EU izdvojila je 0,8 miliona evra za Medicinski fakultet u Nišu, gde je opremljena Laboratorija za funkcionalnu genomiku i proteomiku, sofisticiranom digitalnom opremom koju sada koriste naučnici i istraživači.\nRadi se i na gradnji nove zgrade Šumarskog fakulteta, na planini Goč kod Kraljeva, za koju je EU donirala milion evra za izgradnju novog nastavnog kompleksa od 1.200 metara kvadratnih.\nOd 2000. godine EU donirala je više od 63 miliona evra u sektor obrazovanja u Srbiji.\nEU donacija obrazovanje\n01.11.2014. / 05:27\nJos uvek ne mogu da oprostim sebi sto sam bio 7 mesta ispod budzetske crte za Arhitektonski ove godine pa nisam upisao jer je 240k dinara previse. :(\nUpravo gledate Bez maski, ruka ruci...Dačić u Kini 0 Info video Pre 8 min Drugog dana posete Pekingu, prvi potpredsednik Vlade i ministar spoljnih poslova Srbije Ivica Dačić sastao se sa...


BTC $56.195 +2,39%\nETH $4.232 +2,83%\nBNB $605 -0,25%\nSOL $196,91 +1,18%\nXRP $0,95 +0,12%\nDOGE $0,20 -1,08%\nŠpanska regija Aragon je izdvojila preko 12 miliona evra za digitalizaciju industrije i implementacije "Industrija 4.0" projekata.\nVlada španske autonomne zajednice Aragon izdvojila je više od 12 miliona evra za razvoj “industrije 4.0”, koja uključuje blokčein, veštačku inteligenciju (AI) i druge tehnologije u razvoju. Vest su objavile lokalne novine La Vanguardia 12. februara.\nSredstva - čiji je iznos navodno duplo veći od planirane sume - su sufinansirana sa Evropskim fondom za regionalni razvoj (ERDF) u okviru Operativnog fonda Aragona za 2014-2020. Donacija će se koristiti za razvoj industrijske nekretnine i konsultanske projekte, kao i za analizu i planiranje projekata.\nCiljevi programa uključuju edukaciju i promociju koncepta “Industrija 4.0”. Program navodno planira da privuče predstavnike iz različitih industrijskih sektora, uključujući istraživačke centre i tehnološke firme, za rad na digitalnim rešenjima za industriju.\nProgram je takođe dizajniran da pomogne malim i srednjim preduzećima (SME) da integrišu digitalizaciju u njihovim proizvodima, kao i da omoguće tehnološkim kompanijama da razviju svoje R&D odeljenje (odeljak za istraživanje i razvoj) kako bi pomogli digitalizaciji industrije.\nU januaru, lučka uprava u zalivu Alhesiras (APBA) potpisala je sporazum prema kojem će sarađivati sa IBM-om na svojoj blokčein platformi za transport Tradelenes. Platforma će navodno omogućiti APBA-u da bezbednije i efikasnije razmeni informacije i dokumentaciju između partnera u lancu snabdevanja.\nIstog meseca, energetska kompanija sa sedištem u Madridu, Repsol, izvršila je uspešan blokčein probni test koji bi mogao da poboljša kvalitet sertifikacije sigurnosti svojih proizvoda. Korišćenje blokčeina će navodno omogućiti Repsol-u da uštedi do 400.000 evra svake godine tako što smanje učestalost grešaka.\nKina: Osiguravajući gigant Ping An i grad Sanja grade "pametan grad" pomoću blokčeina


Početak/Politika/„Mi stojimo postojano“ – tri decenije SPS-a\nSvetlana Petrović 16. februara 2020.\nSrbija je za socijaliste bila uvek najvažnija, ali moramo da se borimo i za svoj identitet i svoj izborni rezultat, rekao je predsednik SPS-a Ivica Dačić u Nišu gde je održan drugi po redu skup kojim ova stranka obeležava tri decenije na političkoj sceni Srbije.\nVelike promene su se dešavale u tih 30 godina, kako u državnom, tako i na međunarodnom planu, a Socijalistička partija je, uprkos mnogim teškim trenucima, opstala. Zato je i slogan obeležavanja jubileja “Mi stojimo postojano”, naglasio je predsednik srpskih socijalista.\n“Za sve ove godine bilo je i velikih uspeha i rezultata, imali smo i grešaka, izvlačili smo pouke, menjali se u hodu, i sada je pred nama zadatak kako da napravimo dobar politički program za budućnost. Na osnovu iskustva i osnovnih pokazatelja i pravaca kojima se razvija socijalistička ideja u svetu, u vreme kada imamo potpuno novu situaciju i kada se traga za rešenjima, kako doći do pravednijeg sveta u uslovima neoliberalnog kapitalizma i trke za profitom, kako se baviti običnim čovekom, kako napraviti pravednu raspodelu društvenog bogatstva, kao sve te ideje koje mi imamo za prava radnika, prava siromašnih, za besplatno školovanje i zdravstvo, itd, kako da one budu ostvarive”, rekao je lider SPS Ivica Dačić.\nZa ostvarivanje svih programskih načela Socijalističke partije Srbije, potrebna je dobro razvijena ekonomija, a u koaliciji sa SNS, na dobrom smo putu da to ostvarimo, naglasio je.\nGovoreći o predstojećim izborima, Dačić je ukazao na slabost današnje opozicije, kao i na rezultate koje je postojeća koalicija postigla u državi i u međunarodnim odnosima, ističući da taj put samo treba nastaviti.\n“Kako god da izađemo na izbore, da li u koaliciji sa Jedinstvenom Srbijom ili zajedno sa Srpskom naprednom strankom, naša ideja je nastavak saradnje sa Aleksandrom Vučićem i SNS i posle izbora, da se Srbija razvija i jača svoju poziciju i da u teškim vremenima koja nas čekaju imamo jedno jedinstvo u našem narodu, što mislim da je od velikog značaja. Mislim da ono što smo zajedno uradili jeste najveći interes Srbije”, istakao je Dačić.\nSPS je sa SNS da front za Srbiju bude jači, ali mi socijalisti moramo da se borimo za naš identitet, za naš izborni rezultat i ovu crvenu boju ispred koje stojimo, naveo je Dačić.\nCentralna proslava 30-godišnjice SPS biće 17. jula 2020. godine, a do tada biće održano više skupova poput ovog u Nišu.\n30 godina SPS Ivica Dačić izbori Mi stojimo postojano SPS\nNarodna stranka smatra da režim stvara privid diskontinuiteta u odnosu na loša rukovodstva\nStojadinović: Narodna stranka bojkotuje izbore


„Preduzetništvo – primeri dobre prakse“ : Gradska opština Zvezdara\n„Preduzetništvo – primeri dobre prakse“\nSjajni primeri preduzetništva iz oblasti pčelarstva i organske proizvodnje povrća i zimnice, bili su veoma inspirativni za posetioce tribine pod nazivom„Preduzetništvo – primeri dobre prakse“ održane u GO Zvezdara 07.decembra u okviru “Promocije zapošljavanja teže zapošljivih grupa na Zvezdari 2018”, koju je, u saradnji sa Opštinom organizovalo Društvo za očuvanje, revitalizaciju i promovisanje starih zanata „Čuvari zanata“\nSkup je otvorio zamenik predsednika GO Zvezdara Predrag Veinović, koji je poručio da Gradska opština Zvezdara nastavlja sa brigom o zapošljavanju teže zapošljivih kategorija svog stanovništva i u tom cilju povezuje subjekte koji mogu da pomognu u tome.\n„Cilj ove tribine je da se pomogne nezaposlenim licima i budućim preduzetnicima da se lakše opredele za pokretanje samostalne delatnosti.- rekao je Veinović.\nVesna Živković Kostić, načelnice Odeljenja za programe zapošljavanja i preduzetništvo Nacionalne službe za zapošljavanje Beograd i Mirjana Miščević iz Privredne komore Srbije predstavile su mere i subvencije za nezaposlene.\nPrimere dobre prakse predstavili su uspešni preduzetnici: Ana Knežević iz Udruženja „Evo ruka“ i pčelari Marko Stanojević i Milorad Antić.\nNjihovi primeri, iskustva i argumenti, pokazali su da put uspeha nije lak, pun izazova, kontinuiranog učenja i zalaganja, ali rezultat je ohrabrujući i pruža veliko zadovoljstvo i, što je najvažnije, daje profit i bolji kvalitet života.\nPrisutni su imali priliku da postave pitanja i iznesu svoje komentare i utiske tokom tribine, a mnogi su se prijavili Branislavi Poznanović, predstavnici Zvezdarskog odseka NSZ za konkretne savete, pomoć i informacije o subvencijama za pokretanje samostalnih delatnosti.


PKS najkomora regiona, Čadež najmenadžer srednje i jugoistočne Evrope\nBeta\t 3. jula 2015. 22:35\nPrivredna komora Srbije proglašena je za najkomoru regiona, a predsednik PKS Marko Čadež za najmenadžera jugoistočne i srednje Evrope, navodi se u saopštenju PKS nakon što su Sarajevu Čadežu uručena priznanja “Najpredsednik i najkomora” .\nPriznanje Direkcije agencije za izbor najmenadžera BIH, jugoistočne i srednje Evrope, Evropskog udruženja menadžera i časopisa Euromanager – “Najpredsednik i najkomora” uručeno je predsedniku Privredne komore Srbije Marku Čadežu za izuzetan doprinos u radu komore i podršku stvaranju povoljnog ambijenta za poslovanje, u interesu razvoja privrede Srbije i čitavog regiona.\nČadež je naveo da nijedan proces, uključujući i evropske integracije, kojima svi teže, neće imati pravi smisao ako svi zajedno u regionu i svako pojedinačno ekonomski ne ojača, ne razvija se, ne postane konkurentniji i ne privuče više investicija.\nRegionalna saradnja jedan je od osnovnih elemenata napretka ka članstvu u Evropskoj uniji,rekao je predsednik PKS i pozvao predstavnike privrede da se udružuju i zajednički doprinesu da ovaj deo Evrope postane region uspeha.\nNa svečanosti u Sarajevu, kojoj je prisustvovalo oko 300 predstavnika poslovne zajednice iz 15 evropskih zemalja, nagrađeno je oko 30 menadžera iz različitih oblasti biznisa u zemljama jugoistočne i srednje Evrope.\nMeđu nagrađenima su i kompanije iz Srbije i njihovi čelni ljudi – Saša Vlaisavljević – Aerodrom “Nikola Tesla”, Slobodan Radun – Nektar, Ninko Tešić – Valjaonica aluminijuma Impol –Seval, i Dobroslav Andrić – Prvi partizan.\nPosebno priznanje – ličnost godine regiona jugoistočne i srednje Evrope pripalo je Rosenu Plevnelijevu, predsedniku Bugarske – za izuzetan doprinos saradnji i povezivanju država regiona.\nHari Heršfild, američki pisac\t(1885-1974)


Natali Portman: nisam snob kad biram projekte – Nadlanu.com\nNatali Portman: nisam snob kad biram projekte\nVENECIJA, 5. septembra 2010. (Beta) – Holivudska zvezda Natali Portman, čiji je novi film "Black Swan" otvorio ovogodišnji festival u Veneciji, izjavila je da ne smatra da je "snob" kad je reč o izboru projekata koje će raditi.\nVENECIJA, 5. septembra 2010. (Beta) – Holivudska zvezda Natali Portman, čiji je novi film „Black Swan“ otvorio ovogodišnji festival u Veneciji, izjavila je da ne smatra da je „snob“ kad je reč o izboru projekata koje će raditi.\nGlumica nominovana za Oskara za film „Closer“, kazala je da je njoj važno da u biografiji ima uravnotežen broj „intelektualnih“ filmova i holivudskih hitova, prenosi sajt didžital spaj koji prati šou biznis.\n„U svemu što radim želim da naučim nešto novo“, objasnila je 29-godišnja Natali Portman. „A deo toga je da nikada ne budem snob. Nikada ne pokušavam da snimam `umetničke’, `intelektualne’ filmove koje, istina, volim ali kao novo iskustvo, ali ja volim i velike, tradicionalne zabavne filmove“.


Vesti online / Vesti / Srbija / Država kreće u bitku za ćirilicu\nDržava pokušava da zaštiti ćirilicu\nStrategijom razvoja kulture, koja je odnedavno na javnoj raspravi, predviđene su poreske olakšice za izdavače novina i knjiga na ćirilici, stimulisanje kompanija koje istaknu naziv na ćirilici, kao i druge pogodnosti za upotrebu srpskog jezika i nacionanog pisma.\nPo ugledu na Francusku, Poljsku i druge evropske zemlje, brigu o jezičkoj politici preduzeće novo telo - Savet za srpski jezik.\nNacrtom izmena i dopuna Zakona o službenoj upotrebi jezika i pisma preciziran je tretman srpskog jezika i ćirilice u javnom životu, a prvi put su uvedene i kazne za kršenje ove vrste propisa.\n* Ako u Vukovaru nema Srba - nema ni ćirilice: Jesu vas to naučili u EU?\nU predloženom zakonu, koji je dostavljen Vladi Srbije, ćirilica je određena kao matično pismo, koje uz srpski jezik obuhvata ukupno pismeno i usmeno opštenje državnih organa, lokalne samouprave, škola, fakulteta, štampanih i elektronskih medija, kao i preduzeća i ustanova, dok latinica ima status - pomoćnog pisma, navode "Novosti".\nStrategija razvoja kulture predviđa i prednost ćiriličnih izdanja prilikom državnog otkupa za biblioteke, kao i prvenstvo ovih publikacija u državnom finansiranju prevođenja stranih dela na srpski jezik.\nPredložene su poreske olakšice kao podsticaj distributerskim mrežama za titlovanje filmova na matičnom pismu, a najmanje polovina filmova na komercijalnim televizijama morala bi da bude titlovana na ćirilici.\nMobilni operateri takođe treba da obezbede ravnopravan tretman oba pisma.\nMinistar kulture i informianja Vladan Vukosavljević kaže za beogradske medije da nije reč o nametanju ćirilice već o njenoj zaštiti.\n- Ona je u Srbiji ugroženo pismo. A stanje je relativno zabrinjavajuće, pre svega zbog predominantne upotrebe latinice - rekao je on.\nNaravno, kako je dodao, nije reč ni o kakvoj zaveri protiv ćirilice, već o faktičkom stanju uzrokovanom duhom vremena, istorijskim okolnostima i višedecenijskim procesom globalizacije koji je latinicu učinio svetski dominantnim pismom.\nOn napominje da je ćirilica zaštićena i postojećim zakonom, ali da se mladi ljudi uglavnom okreću latinici zbog medija, Interneta, logoa svetskih brednova.\nDRUŠTVO Poziv dijaspori: Ćirilica do Pekinga\nKULTURA Ćirilica piše srcem\nDRUŠTVO Kazne do milion dinara: Vlada formira Savet za očuvanje ćirilice\nPonedeljak 05.06.2017. 21:07\nnego šta je drugo nego nametanje pisma kojeg je pregazilo vreme? ako je demokratija, omda svako trena da ima pravo da odluči koje će pismo koristiti. svi srbi van srbije koriste isključivo latinicu, a i većina u srbiji, tako da je latinica više srpsko pismo nego ćirilica koja je bugarsko nacionalno pismo.


Canon Srbija - Za poslovnu upotrebu\nHome > Za poslovnu upotrebu Vaši proizvodi\nVaše preduzeće može da sagleda širu sliku uz malu pomoć kompanije Canon.\nTamo gde vi vidite štampanje, mi vidimo uštedu\nDa li je agilnost sada neophodna za prilagođavanje promenama?\nPredstavljamo nove pristupe efikasnom upravljanju promenama.\nKompanija Canon može da vam pomogne da pronađete savršeno rešenje za preduzeće Poslovni proizvodiPogledajte naš asortiman poslovnih proizvoda Kancelarijski štampači u boji Štampači za velike formate\tSkeneri\tProjektori\tFotoaparati\tKamkorderi\nDigitalna kolor produkcija\nDigitalna crno-bela produkcija\nSoftver i rešenja\nKontrolori za boje i RIP-ovi\nKamere za vizuelnu komunikaciju\nPogledajte naš asortiman poslovnih usluga Usluge eksternalizovanja i savetovanjaDobro informisan partner na polju informacionih tehnologija koji vam pomaže da odredite potrebe i procenite postojeće sisteme i radni proces, uz preporuke za poboljšanja koje će vam pomoći da realizujete planove poslovnog razvoja.\nUsluge za upravljanje dokumentimaUobičajeni globalni asortiman usluga napravljenih tako da vam pomognu da efikasno upravljate okruženjima za razmenu dokumenata i procesima za dokumente.\nUsluge upravljanja štampanjemEksternalizovanje upravljanja i stalnog optimizovanja sistema uređaja za štampanje dokumenata i povezanih poslovnih procesa.\nUsluge implementiranjaGlatka integracija novog poslovnog sistema ili komponente bez ometanja ili prekidanja osnovnih poslovnih aktivnosti.\nPogledajte kako je kompanija Canon doprinela uspehu ovih preduzeća\nKompanija Canon nam je pomogla da smanjimo troškove štampanja i svakodnevno poslovanje učinila mnogo lakšim. Pogledajte video zapis [na engleskom]\nZahvaljujući kompaniji Canon sada možemo elektronski da obrađujemo milione dokumenata, što naše složene, interne procese čini efikasnijim. Pogledajte video zapis [na engleskom]\nKompanija Canon je pružila strategiju upravljanja štampanjem koja je generisala povraćaj investicije u kratkom roku i smanjila troškove u vezi sa štampanjem za preko 60%. Pogledajte video zapis [na engleskom]\nKompanija Canon nam je pomogla da zaštitimo dokumente i sačuvamo njihovu poverljivost, a istovremeno je pružila veću udobnost štampanja. Pogledajte video zapis [na engleskom]


Eskobar: SAD pomažu Crnoj Gori u borbi protiv korupcije i organizovanog kriminala\n"podržavamo vas na putu ka eu"\n"Crna Gora nije samo prijatelj već i NATO saveznik i mi podržavamo Crnu Goru i nadamo se da će nastaviti svoj put EU i učinićemo sve da u tome uspije“, rekao je Eskobar\n27980 pregleda\t193 reakcija\t18 komentar(a)\nEskobar, Foto: rs.usembassy.gov\nSpecijalni izaslanik američkog predsjednika za Zapadni Balkan Gabrijel Eskobar poručio je da Sjedinjene Američke Države podržavaju Crnu Goru na njenom putu ka EU, a pomažu joj i u borbi protiv korupcije i organizovanog kriminala.\n"Sarađujemo veoma blisku na izgradnji kapaciteta za suzbijanju korupcije, pranja novca, trafikinga, šverca cigareta, droge...Crna Gora nije samo prijatelj već i NATO saveznik i mi podržavamo Crnu Goru i nadamo se da će nastaviti svoj put prema EU i učinićemo sve da ih u tome podržimo“, rekao je Eskobar na onlajn konferenciji za novinare odgovarajući na pitanja „Vijesti“.\n"Vijesti" su pitale da li američke bezbjednosne agencije pomažu crnogorskim vlastima u rješavanju dugogodišnjeg problema krijumčarenja cigareta i droge i da da li će SAD nastaviti da podržavaju Crnu Goru ako proruski politički savez Demokratski front uđe u Vladu.\nNa pitanje da li crnogorska vlast nakon promjena u Tužilaštvu može postići bolje rezultate u borbi protiv kriminala i korupcije, Eskobar je odgovorio da je korupcija i kriminal problem svih država Balkana.\n“Borba protiv kriminala i korupcije je problem svuda na Balkanu. Podržavamo sve vlade i zvaničnike i institucije koji žele to da postignu. Nadamo se da Crna Gora teži ka tome i da ćemo biti partneri sa Ministarstvom pravde u cijelom procesu”, rekao je Eskobar.\nOn je pozdravio današnji postignuti dogovor između Beograda i Prištine, ocijenivši da je to značajan uspjeh EU.\nGabrijel EskobarSADCrna GoraEvropska unijašverc cigaretašverc droge


Postignut dogovor o programu ekonomskih reformi i doprinosima /VIDEO/\nIako je Savez sindikata Srpske podržao prijedlog ekonomskih reformi Srpske i prijedlog zakona o doprinosima, na sjednici Ekonomsko socijalnog savjeta budžet za sljedeću godinu nije naišao na podršku sindikalaca.\nPredsjednica ovog sindikata i Ekonomsko socijalnog savjeta, Ranka Mišić, izjavila je da sindikat nije podržao budžet za 2018. godinu, jer još uvijek nisu usvojeni svi zahtjevi sindikata, dodavši da su i po tom pitanju, ipak, napravljeni određeni pomaci.\nMinistar finansija Srpske Zoran Tegeltija rekao je da je trogodišnji Program ekonomskih reformi dobar, te da su u vezi s tim usaglašena ključna pitanja sa socijalnim partnerima. Naglasio je da mu je žao što sindikati javnog sektora nisu podržali budžet.\nPoslali smo jasnu poruku da otpuštanja radnika neće biti, a rast plata u javnom sektoru zavisiće od rasta domaćeg proizvoda naglasio je Tegeltija.\nViše iz ove kategorije « Za pet godina 1.000 ljudi sa Balkana otišlo u Siriju i Irak /VIDEO/ Ovo su nove cijene cigareta u BiH /FOTO/ »


Trg Nikole Tesle 13 Apatin\nDuh starih vremena i dunavskih alasa\nRazgledanje apatinskog priobalja iz čamca\nVožnja kanuom Kupusinskim i Monoštorskim Dunavcem\nBiciklistička ruta Titov dvorac\nApartmani Garden House\nSeosko domaćinstvo Nedođija\nBilo da ste poslovno ili turistički u Apatinu apartmani G&A su idealno mesto za vaš smeštaj. Novoizgrađeni apartmani, udaljeni svega 1.4 km od centra grada, potpuno opremljeni sa svim potrebnim sadržajima za ugodan boravak. U ponudi su dva apartmana sa zasebnim kupatilom i upotrebom zajedničke savremeno opremljene kuhinje sa trpezarijom.\nApartmani su dvokrevetni i trokrevetni, kapaciteta 2-4 osobe, sobe su opremljene bračnim krevetom i pomoćnim krevetom (važi za trokrevetne apartmane), kupatilo sa tuš kabinom, LCD SMART TV sa kablovskom televizijom, klima sa antialergijskim bio-filterom, neograničeni pristup internetu.\nZa vreme boravka u ovim apartmanima, svim gostima je na raspolaganju lepo uređen prostor bašte za odmor ili druženje.\nMiloša Rastovića 17\nKONKURS ZA SUVENIR „APATIN GRAD JELENA“\nTURISTIČKA ORGANIZACIJA OPŠTINE APATIN RASPISUJE KONKURS ZA IDEJNO REŠENJE SUVENIRA NA TEMU „APATIN GRAD JELENA“ Apatin je prepoznatljiv širom Srbije i regiona po jelenu – Jelen...\nSamo 1 poruka i ostvarili smo cilj\nSvetlana Mirković je naša sugrađanka, majka 13-godišnjeg dečaka Borisa, kojoj je dijagnostifikovan karcinom i kojoj je jedini način da pobedi u životnoj bici...\n© 2020 Turistička Organizacija Apatin - sva prava zadržana.


Pljevlja: Opština duguje milion evra\n16.10.2012. / 8:45\nPLJEVLJA, Dug opštine Pljevlja za poreze i doprinose na isplaćene zarade za prethodnih 11 mjeseci je blizu 1,1 milion evra.\nU istom periodu javna preduzeća duguju 780.000. Razlog zbog kojeg opština Pljevlja nije uplatila obaveze po osnovu poreza i doprinosa na zarade zaposlenih iz lokalne uprave, kažu nadležni, je što opština ne može da utiče na naplatu zakonom ustupljenih prihoda, koncesionih naknada na rudna i šumska bogatstva.\nPrihodi po ovom osnovu za ovu godinu planirani su u iznosu od blizu 3,8 miliona evra. Rudnik uglja je zaključno sa 30. junom ove godine po osnovu koncesija dugovao blizu četiri miliona, od čega 70 odsto pripada opštini Pljevlja.\nProšle godine opština je sa Poreskom upravom potpisala protokol o reprogramu duga za poreze i doprinose lokalne samouprave, javnih ustanova i preduzeća u iznosu od oko 4,8 miliona evra.\nDug će se plaćati u narednih pet godina, od čega 10 odsto u ovoj, 15 odsto u 2013. i po 25 odsto u naredne dvije godine.\nOčekivanja lokalnog budžeta po osnovu koncesione naknade na rudno bogatstvo trenutno su 2,5 miliona za period od 2009. do 2012. godine i više od 400.000 evra od poreza na lična primanja, što je blizu tri miliona evra.\n– Rudnik uglja je dugovao blizu 904.000 evra za koncesione naknade za period od prije 2008. godine. Te obaveze je uplatio u 2010. i tokom ove godine – kaže sekretar za finansije Zoran Vojinović.\nRudnik uglja Pljevlja u julu ove godine kreditno se zadužio 17 miliona evra da bi isplatio veći dio dugovanja za poreske obaveze i koncesione naknade prema državi.\nOd tog novca opštini Pljevlja nije uplaćen pripadajući dio od 770.000, već samo 230.000. Zašto Pljevlja nisu dobila svoj novac nema zvaničnog obrazloženja, ali po čaršiji se priča da je taj novac otišao u ruke „Elektroprivrede Crne Gore“.\nZbog duga, trenutno je u Crnoj Gori blokirano 2.269 kompanija, a među njima su i najvažnije pljevaljske kompanije poput „Vektre“, to jest kompanija ćerki od kojih jedna posluje u Pljevljima.\nBlokirani su računi „Vektre avijejšen“ sa dugom od 1,4 miliona i „Vektra Boke“ sa dugom od 4,9 miliona evra. „Vektra-Jakić“ čiji radnici nisu primili 11 mjeseci platu, takođe je u blokadi zbog dugova. Novosti\n11.07.2019 | 8:15


Vukoje 30 Syrah 2013, Podrumi Vukoje 1982 - vino.rs\nponedeljak, 28 mart 2016 11:30\nZato, lako je reći: ovo je nektar crvene boje sa ljubičastim odsjajem, mirisa sitnog crvenog voća koji se stapa sa začinskim notama crnog bibera i hercegovačke zemlje, jako punog tela i idealnog odnosa svežine i punoće. Pa i idealno ga upariti uz jača jela, crveno meso i divljač, biftek, ramstek, crvene sosove i one sa gorgonzolom, plemenite i zrele sireve, domaći pršut, roštilj, pačetinu…\nAli treba znati da čistokrvni širaz koje dolazi sa poteza Zasad polje i bere se krajem septembra, uspeva na isušenom rečnom koritu, a da potom lepo napreduje u boci punih 15 i više godina!\n- Zadivljen ogromnim riječnim oblucima preostalim iz praistorijskog toka rijeke Rone donio sam sortu syrah i smjestio je u staro riječno korito moje rijeke. Ovo vino najbolje opisuju riječi „kamen je duša moje zemlje, moja zemlja je duša moga vina”. Kada probate, ovo vino će vas povesti u predjele visokih kamenitih brda, plodnih zelenih polja i beskrajno plave Trebišnjice iznad koje se sudaraju vjetrovi sa Jadranskog mora i hercegovačkih planina – govori nadahnuto Radovan Vukoje autor crvenog i toplog vinskog zlata u boci.\nVukoje 30 Syrah se osam meseci čuva u bačvama od francuskog i američkog hrasta od 225 litara nakon što je macerirao punih 12 dana u vinifikatoru. Još pola godine u boci deli ga od potrošača koji sve brzo razgrabe, jer ovo je specijalno, jubilarno vino i zato je uvek najvišeg kvaliteta. Broj 30 je zaista magičan za Podrume Vukoje 1982, jer se poklopio trideseti rođendan postojanja restorana „Košuta”, iz kojeg je i potekla čitava eno-gastronomska priča Vukoje, a prva berba i vinifikacija ovog vina sa tridesetim rođendanom današnjeg vlasnika Radovana. U to ime, on je dizajnirao i etiketu koja nosi na sebi slavodobitnu priču kompletnog brenda Vukoje sa toliko nagrada da je jedva stalo preko čitave etikete.


Tehnologija promena - Veselin Jevrosimović\n2021 - Oct - 05\nČitaocu se može učiniti da živimo u vremenu u kome se revolucionarne inovacije dešavaju bezmalo svakodnevno. I zaista, tehnološki napredak toliko je ubrzan da mnogi uređaji, sistemi i rešenja od pre samo desetak godina danas deluju zastarelo i zaboravljeno. Zbog toga sve češće možemo da čujemo izraz „remetilačke inovacije“, u engleskom originalu „disruptive innovation“. Primeri ove pojave po pravilu su zanimljivi, anegdote o genijalnosti i uspehu inovatora veoma su uzbudljive, a mnogi koji rade u IT industriji sanjaju o tome da i sami postanu protagonisti jedne takve priče.\nPojam remetilačke inovacije nastao je sredinom devedesetih godina prošlog veka na univerzitetu Harvard. Prema definiciji, odnosi se na pojavu kada nova ili nepoznata kompanija uđe na neko tržište i u kratkom periodu vremena preuzme primat od velikih igrača. Pri tome to najčešće učini tako što uvodi nove usluge ili proizvode koji su zanimljivi i pristupačni široj publici. Da bi se to desilo, inovatori moraju da prepoznaju potrebe i navike korisnika, da osmisle originalna rešenja, a zatim da kroz stalna unapređenja utiču na popularizaciju i postizanje nižih cena. Dobar primer su striming servisi za video i audio sadržaje koji su potpuno promenili način na koji ljudi širom sveta gledaju filmove i slušaju muziku. Pri tome su u zaborav potisnuli video klubove, CD i DVD medije. Sa druge strane, aplikacije i sistemi za deljeni prevoz ne mogu se smatrati „remetilačkim“. Bez obzira na uspeh i popularnost Ubera, usluga prevoza bila je dostupna široj populaciji i pre, a taksi industrija nije nestala. Primera remetilačkih inovacija bilo je i ranije u istoriji, ali su tek ubrzani tehnološki napredak i rast IT industrije omogućili da se one dešavaju često i sveobuhvatno.\nPremda, kao što smo videli, svaki uspeh neke aplikacije ili hardverskog uređaja ne možemo da podvedemo pod pojam „remetilačke inovacije“, činjenica je da živimo u interesantnim vremenima. Napredak tehnologije utiče na ljudske živote više nego ikada, a nova rešenja koja se svakodnevno pojavljuju dostupna su globalnoj publici praktično trenutno. Zbog toga je bitno da razumemo promene koje se dešavaju i da širimo tehnološku pismenost. Uostalom, to je i glavna tema tekstova koje pišem na ovim stranicama.


Albanija i Grčka rešavanje spora oko granice predaju međunarodnom sudu :: Svet\nSvet / Albanija i Grčka rešavanje spora oko granice predaju međunarodnom sudu\nIzvor: Foto : Beta/AP/Hektor Pustina\nTa zajednička odluka objavljena je tokom posete grčkog ministra spoljnih poslova Nikosa Dendijasa Tirani.\n"Složili smo se da prosledimo ovaj slučaj Međunarodnom sudu", rekao je Dendijas posle sastanka sa albanskim premijerom Edijem Ramom.\nRama je rekao da prepuštanje spora sudu u Hagu znači da će se povezati stručnost tog suda i odredbi međunarodnog prava mora.\nU jeku visokih tenzija s Turskom oko prava na traganje za energentima u istočnom Sredozemlju, Grčka je odnedavno intenzivirala određivanje svojih pomorskih granica i s drugim susednim zemljama i potpisala sporazume s Italijom i Egiptom.\nTirana i Atina potpisale su dogovor o definisanju pomorske granice parafirale 2009. godine kada je u Albaniji na vlasti bila Demokratska stranka, sada u opoziciji. Ramini Socijalisti koji su tada bili u opoziciji, su taj sporazum osoprili u sudu, tvrdeći da bi njime Albanija izgubila 225 kvadratnih kilometara teritorijalnih voda. Albanski Ustavni sud je poništio sporazum devet meseci kasnije, proglašavajući ga neustavnim.\n"O tom pitanju nećemo odlučivati ni mi, ni grčka strana, već međunarodni sud i tako ćemo se usredsrediti na našu ekonomsku i regionalnu saradnju", rekao je Rama.\nMada Grčka, članica EU, dugo podržava Albaniju u njenom nastojanju da postane članica Unije, odnosi su im povremeno napeti, uglavnom zbog manjinskih prava na obe strane, a jedan od izvora tenzija je bio i poništavanje sporazuma o Jonskm moru iz 2009.\nDendijas je rekao danas da će Grčka zvanično ukinuti ratno stanje između dve zemlje koje je na snazi još od Drugog svetskog rata kada su fašističke italijanske snage upale u Grčku preko Albanije.\nVlade u Tirani i Atini govore da su grčka manjina u Albaniji i velika zajednica Albanaca u Grčkoj, koji su tu emigrirali posle pada komunizma, mostovi koji povezuju dve zemlje.\ngrčka albanija granica na moru


UN: Više od 100 žrtava nemira\nUjedinjene nacije su saopštile da je više od stotinu ljudi poginulo u neredima u Tunisu, koje su podstakli rasprostranjena nezaposlenost, skupa hrana i autokratska vlast.\nKomesarka Ujedinjenih nacija za ljudska prava Navi Pilaj je danas saopštila da je njena kancelarija dobila informaciju da je tokom proteklih pet nedelja više od sto ljudi poginulo u požarima, samoubistvima iz protesta i pobunama u tuniskim zatvorima. Ona je saopštila da njena kancelarija iduće nedelje upućuje grupu zvaničnika da prikupe podatke o nasilju i saopšte ih novoj koalicionoj vladi.\nTunisko Ministarstvo unutrašnjih poslova je u ponedeljak saopštilo da je u nasilju poginulo 78 ljudi. Stotine demonstranata su i danas izašle na ulice tuniske prestonice, tražeći da saveznici svrgnutog predsednika odu iz vlade. Navi Pilaj je apelovala na Tunižane da ne uzimaju zakon u svoje ruke, naglasivši da bi dalje nasilje moglo da podrije pitanja povezana s pravdom.\nGeneralni sekretar Arapske lige, Amr Musa, u međuvremenu je upozorio bliskoistočne lidere da je region „ophrvan“ siromaštvom, nezaposlenošću i opštim pogoršanjem ekonomskih uslova.\nMusa je, na samitu u Egiptu, arapskim liderima rekao da su politički nemiri u Tunisu indikator širenja nezadovoljstva na Bliskom istoku. On je istakao da je gnev arapskih gradjana dostigao nivo bez presedana.\nArapske populacije suočene su sa sličnim problemima koji su doveli do nemira u Tunisu – rastućim cenama, siromaštvom i političkim sistemom koji gotovo da ne pruža prostor za neslaganje.\nU novinskim izveštajima navodi se da je ministar spoljnih poslova Tunisa, Kamel Mordžane, napustio Egipat pred početak samita, kojem je trebalo da prisustvuje. Još nije poznato šta je povod njegovog odlaska.


Šešelj: Nema pravnog osnova za izručenje mojih saradnika\nKako se navodi u saopštenju, Šešelj je na konferenciji za novinare rekao da Zakon o saradnji sa Haškim tribunalom predvidja samo isporuku srpskih državljana optuženih za ratne zločine, zločine protiv čovečnosti ili genocid. „Zakon ne predviđa isporuku po optužbama za nepoštovanje suda i pravno je nemoguće isporučiti bilo kog državljanina Republike Srbije na osnovu takvog zahteva“, rekao je Šešelj.\nHaški tribunal optužio je troje bivših i sadašnjih funkcionera SRS-a, Vjericu Radetu, Petra Jojića i Jova Ostojića, za nepoštovanje suda zbog toga što su navodno, u postupku protiv lidera radikala pretili, zastrašivali i nudili mito svedocima da bi uticali na njihovo svedočenje.\nSRS je osudila inicijativu Haškog tribunala koji je pozvao Vladu Srbije da 10. februara na sudskoj raspavi obrazloži šta čini da ispuni sudski nalog za hapšenje Radete, Jojića i Ostojića.\nJoš jednom je rečeno da se oni neće dobrovoljno predati tribunalu.


Tag / Balkanski ratovi / Vesti online\nKada je seljak i ratnik Vladisav Petrović iz okoline Osečine 26. marta 1925. podigao spomenik svom konju Acku, mnogi su bili u čudu, ali čudili su se samo oni koji nisu poznavali osmogodišnji...\nb92.net, Independent 1 komentar\nOvo su ratovi koji su najkraće trajali\nOd rata na istoku Ukrajine preko građanskog rata u Siriji, pa do sukoba u Avganistanu - širom sveta u toku je više desetina konflikata većeg ili manjeg intenziteta. Neki su u svojim počecima,...\nKao da je bilo juče: Ministri privatno trguju sa državom\nPročitajte šta je Jovan Skerlić, poslanik radikala u skuptini, napisao o parlamentarizmu davne 1914. gde kao da je opisivao današnji parlament u Srbiji.\nKada je izbio Prvi svetski rat 1914. godine Luka Soldatović se zatekao u Beogradu, gde se javio na zborno mesto kao rezervni narednik-telegrafista. Komandira voda je obavestio da, pošto je lovac,...\nI pre 100 godina smo bili neko\nSto godina od razgraničenja sa Crnom Gorom\nObeležena 101. godišnjica Kumanovske bitke\nOdavanjem počasti i polaganjem venaca kod spomenika pobede Srpske vojske na brdu Zebrnjak kod Kumanova je obeležena u nedelju 27. oktobra 101. godišnjica Kumanovske bitke.\nDačić: Ne izdajemo Kosovo ali...\nPremijer Srbije Ivica Dačić izjavio je da Vlada Srbije ne predaje i ne izdaje Kosovo, već da ga i dalje smatra svojim sastavnim delom, ali "da se mora preživeti".\nKralj Nikola optužen za genocid\nU Podgorici je obelodanjeno da su Bošnjaci i Albanci iz Njujorka i okoline, gde ih po nekim podacima živi i radi oko 30.000, optužili Crnogorce i kralja Nikolu da su pre 100 godina, u...\n"Srbija ima morbidno sećanje na okupatorske Balkanske ratove"\nMinistar spoljnih poslova samproglašenog Kosova Enver Hodžaj ocenio je danas da učešće i poruke predsednika Srbije Tomislava Nikolića sa proslave godišnjice Kumanovske bitke u subotu, dokazuju...


Sindikat medija osudio napade na novinare - Sindikat medija Crne Gore\nSindikat medija Crne Gore (SMCG) najoštrije osuđuje napade demonstranata i policije na novinare i druge medijske radnike koji su se dogodili na sinoćnjim protestima, kada je više kolega i koleginica verbalno i fizički napadnuto dok su obavljali radne zadatke.\nOd Savjeta za građansku kontrolu rada policije i njegovog predsjednika Aleksandra Zekovića tražimo da hitno i objektivno preispitaju da li je policija prekoračila svoja ovlašćenja u odnosu na novinarske ekipe, a naročito tokom incidenta koji se desio na Bulevaru Stanka Dragojevića gdje više novinara tvrdi da je policija namjerno bacila suzavac na oko 30 novinara koji su nosili prsluke sa oznakom „press“.\nTakođe, tražimo da se preispita da li se policija tokom intervencije oglušila o preporuke Savjeta da se „pri svim javnim okupljanjima omogući nesmetan rad medija i prisustvo novinara i da se (policajci) suzdrže od bespotrebnog ograničavanja njihove slobode kretanja ili izvještavanja“, a koje je Savjet uputio prije svega nekoliko dana.\nZahtjevamo i od Uprave policije da preispita postupanje svojih službenika, naročito onih koji su izdavali naređenja, i da utvrdi da li su prekoračili ovlašćenja u odnosu na brojne novinarske ekipe koje su bile izložene, prema našem mišljenju, prekomjernoj upotrebi suzavca i ostalih hemijskih sredstava. Tražimo i da demonstranti koji su nasrtali na novinarske ekipe budu identifikovani i procesuirani.\nInače, prsluke sa oznakom „press“, koje je na predlog SMCG upravo MUP obezbijedio, nosio je veliki broj medijskih radnika ali je očigledno da im nijesu olakšali posao i povećali bezbjednost kada je u pitanju odnos policije, ali i demonstranata, prema njima, što je poražavajuće.\nSMCG principijelno i uporno osuđuje sve vidove nasilja nad zaposlenima u medijima i podsjećamo da smo apelovali da i organizatori i policija obraćaju više pažnje na ljude koji izvještavaju sa sličnih skupova, ali da su se i jedni i drugi oglušili o naše apele.


Dodljene nagrade za "Ličnost od životnog stila"\nDodljene nagrade za „Ličnost od životnog stila“\nTanjug 6. decembra 2018. 20:36\nBEOGRAD – Košarkaš Bogdan Bogdanović proglašen je „Mladom ličnošću životnog stila 2018“, a doktorka Gordana Popović „Ličnosčhu životnog stila 2018“ na tradicionalnoj manifestaciji održanoj u Narodnom pozorišt, a nagradu je primio njegov otac Dragan Bogdanović.\nOdbojkaška reprezentacija Srbije ponela titulu „Tim životnog stila 2018“, a glumac Rade Šerbedžija i njegova supruga Lenka Udovički proglašeni su za „Par životnog stila 2018“.\nGlumici Branki Veselinović dodeljeno je priznanje „Žena životnog stila 2018“, dok je novinar i publicista Milan Vlajčić poneo titulu „Muškarac životnog stila 2018“.\nSpecijalno priznanje za kreativnost i umetničku inovaciju dodeljeno je za LP DUO, dok je nagrada za „Doprinos životnom stilu Srbije“ dodeljena kreatoru Renatu Balestri.\nCilj organizatora ove manifestacije je da izaberu ličnosti koje se izdvajaju svojim autentičnim i pozitivnim stavom prema životu i radu i koje mogu da budu uzor mladima i opštoj javnosti. To su pojedinci koji promovišu prave vrednosti, drugačije od površnosti i lošeg ukusa.\nU žiriju koji je odlučivao bili su profesorka Neda Todorović, kao predsednica žirija, akademik Brana Mitrović, Tanja Peternek, Nebojša Bradić, Jelena Bulatović, profesorka Dubravka Stojanović, Aja Jung, Bojan Sudić, profesor Ratko Božovic, Vesna Mališic, Igor Marojevic, Dejan Tomaševic, porodica Đokovic, Jadranka Jovanovic, profesor Stanko Crnobrnja, profesor Ivan Medenica, Jasna Dimitrijević, Milutin Petrović, Slavimir Stojanović, Kori Udovicki, Petar Peca Popović, Ivan i Maja Lalić.


Rukometaši gostuju u Vranju | Ritam Grada - vesti Kragujevac\nRukometaši gostuju u Vranju\nNakon par vezanih pobeda, rukometaši Radničkog 1964 gostuju u Vranju, ekipi koja važi za jednog od najneugodnijih domaćina.\nVranjanci će ugostiti lidera na tabeli u nedelju 12. maja u hali „Vranje“ u okviru 21. kola SBRL za muškarce i pokušati da im se revanširaju za poraz koji su doživeli u jesenjem delu sezone u Kragujevcu rezultatom 28:24.\n„Nakon pobede protiv vrlo neugodne ekipe iz Lapova, naredno kolo gostujemo ekipi Vranja, čija pozicija na tabeli nije najbolji pokazatelj njihove snage i kvaliteta. Iako preuzimamo ulogu favorita, sigurno nas očekuje jedna teška utakmica sa puno trčanja i prekida. Obzirom da su ostala još dva kola do kraja, pažnja i koncentracija ne smeju da popuste. Maksimalno ulazimo u utakmicu i nadamo se celokupnom plenu”, najavio je pretposlednju utakmicu prvenstva, kapiten Radničkog 1964 Miloš Stevanović.


Puškov: Vašington pati od „ruskog sindroma“ – Borba\nOn je na taj način reagovao na američke tvrdnje o navodnom ruskom mešanju u predstojeće američke predsedničke izbore.\n„I šta se lažno može reći o današnjoj Americi gde je sve očigledno? I žestok sukob elita, i mržnja policije prema Crncima, i Crnaca prema belcima, i zavere protiv Trampa, i ubistva tokom haosa“, napisao je senator.\nSavet za nacionalnu bezbednost Bele kuće saopštio je nedavno da Rusija pokušava da „poseje razdor i stvori haos u Americi i drugim demokratskim državama“. Zbog „pokušaja da utiču na izborni proces“ Sjedinjene Američke Države su pre nekoliko dana uvele sankcije licima povezanim s Rusijom.\nZabrinjavajući pad nataliteta: Bijela kuga u 15 crnogorskih opština


Učenici naše škole na takmičenju „Poslovni izazov“\nUčenici treće i četvrte godine naše škole bili su deo takmičenja „Poslovni izazov“ u organizaciji organizacije „Dostignuća mladih“. Učenici naše škole pomešali su se u timove sačinjene od 22 škole sa teritorije jugoistočne Srbije. Više o ovom događaju pročitajte na ovoj strani.\nPočetkom oktobra, u okviru Dečije nedelje, Učenički parlament naše škole pokrenuo je humanitarnu akciju namenjenu Domu za smeštaj odraslih lica-Kulina. Putem medija i društvene mreže „fejsbuk“, članovi UP-a uputili su apele svim niškim školama i građanima Niša. Više o ovom događaju pročitajte na ovoj strani.\nOrganizacija „Protecta“ održala je debatu „Evropska Unija- Za i protiv“ u kojoj su učestvovali i učenici naše škole. Debata je nazvana „Euglas“, a sprovodi se u većini niških škola. Više o ovom događaju pročitajta na ovoj strani.\nUčenički Parlament škole u saradnji sa prof. Anom Radulović i Tijanom Đergović Antić, organizuje humanitarnu akciju prikupljanja garderobe za štićenike doma Kulina. Više o ovom događaju pročitajta na ovoj strani.\nUčenik naše škole osvojio II mesto na nacionalnom takmičenju „Poslovni izazov“\nNacionalno takmičenje „Poslovni izazov“ u organizaciji organizacije „Dostignuća mladih“ održano je 25. i 26. septembra u Beogradu. Dva učenika treće godine Vučko Stanković i Jovan Milić bili su takmičari na ovom takmičenju. Više o ovom događaju pročitajte na ovoj strani.\nPanel diskusija o značaju preduzetničkog obrazovanja\nDirektor naše škole i dvojica učenika naše škole bili su specijalni gosti na nedavno održanoj panel diskusiji o značaju preduzetničkog obrazovanja u Privrednoj komori Srbije. Više o ovom događaju pročitajte na ovoj strani.\nUčenici M34 napravili sajt za svoje odeljenje\nUčenici odeljenja M34 napravili su sajt za svoje odeljenje. To je ovih dana bila jedna od najinteresantnijih vesti na mnogim srpskim televijama. Više o ovom događaju pročitajte na ovoj stani.\nU Njujorku je nedavno održana multikulturalna večera koju je organizovao UNESCO. Dva bumeranga iz naše škole su otišla na daleki put čak do Njujorka gde su dobili novu vlasnicu- Rosi iz Australije, koja se bavi radom sa aboridžanima. Više o ovom događuju pročitajte na ovoj strani.\nCopyright©2014 Mašinska tehnička škola "15.maj"


rusija – PodrinjeINFO\nApril 11, 2014 No Comments Svet Tomislav Živanović\nSrpski poslanici različito glasali o Rusiji u SE\nČlanovi srpske delegacije u Parlamentarnoj skupštini Saveta Evrope različito glasali prilikom usvajanja rezolucije kojom se uskraćuje pravo glasa ruskoj delegaciji, piše na sajtu Saveta Evrope. Prilikom usvajanja rezolucije, sedmočlana delegacija Srbije imala je tri glasa “za”, tri “protiv” i jedan uzdržan. Poslanici iz Demokratske stranke i Ujedinjenih regiona Srbije podržali su Rezoluciju kojom ruska delegacija gubi pravo glasa do kraja ove godine. Protiv su bili poslanici iz Srpske napredne stranke i Socijalističke partije Srbije, dok je predstavnica Liberalno-demokratske\nApril 04, 2014 No Comments Svet Tomislav Živanović\nRuski “gasni šamar” Ukrajini\nRusija je za tri dana Ukrajini drastično povećala cenu gasa, koja je sada gotovo najviša u Evropi. Za građane Ukrajine gas će od 1. maja poskupeti 50 odsto. Gas obezbeđuje 40 odsto energetskih potreba Ukrajine. Za 72 sata cena za 1.000 kubnih metara gasa porasla je sa 268 na 485 dolara, što predstavlja povećanje za 80 odsto. Ukrajinski premijer Arsenij Jacenjuk osudio je “političku odluku” Rusije, čiji je cilj, kako je naveo, podrivanje ekonomskih i socijalnih


Vašingtonske teme izvan očiju javnosti - 05.06.2015, Sputnik Srbija\nSa Republikom Srpskom i po Dejtonskom sporazumu i po Sporazumu o specijalnim paralelnim odnosima, gradimo najbolju moguću saradnju, i ne verujem da bilo ko može... 05.06.2015, Sputnik Srbija\npolitika, vesti, republika srpska (rs), srbija, nebojša stefanović, aleksandar vučić, nato, džozef bajden\n18:05 05.06.2015 (Osveženo: 09:57 26.01.2022)\n© Foto : Vlada SrbijeAleksandar Vučić i Džon Mekejn u Americi\nSa Republikom Srpskom i po Dejtonskom sporazumu i po Sporazumu o specijalnim paralelnim odnosima, gradimo najbolju moguću saradnju, i ne verujem da bilo ko može to da nam zameri. Mi smo zemlja koja je vojno neutralna i želimo da ostanemo vojno neutralni, kaže Nebojša Stefanović.\nGledano iz ugla srpskog premijera Aleksandra Vučića, njegova poseta Americi i više je nego uspešna. Razgovarao je sa potencijalnim investitorima, a Srbija je od Vašingtona dobila podršku za otvaranje prvih poglavlja u pregovorima sa Evropskom unijom.\nDeo srpske javnosti ocenjuje da je poseta Vučića Sjedinjenim Američkim Državama došla u pravom trenutku, uz napomenu da je za zemlju veoma značajno što je Amerika dala snažnu podršku daljim evropskim integracijama, dok drugi podsećaju da je i dalje nepoznanica šta su bile teme iza zatvorenih vrata.\nPrema nekim informacijama, teme su, uz Prištinu, bili i odnosi Republike Srpske i Srbije, ali i NATO. Spekulacije idu dotle da se čak pominje da je Vašington tražio od Vučića da malo „olabavi“ odnose sa Republikom Srpskom. Druga tema koja se našla na stolu van očiju javnosti je pitanje vojne neutralnosti Srbije, odnosno približavanje NATO-u, s obzirom na geopolitičku situaciju i odnose Srbije i Rusije.\nNebojša Stefanović, potpredsednik Srpske napredne stranke, kaže za Sputnjik da je potpuno jasno koje su bile teme razgovora srpskog premijera u Vašingtonu — poboljšanje bilateralnih odnosa sa Sjedinjenim Državama sa fokusom na ekonomske teme i jačanje američkih investicija u Srbiju.\n4 Jun 2015, 09:23\n„Nema tu zakulisnih priča ili radnji. Često su tu zanimljive intrige i priče koje mediji vole da plasiraju. Kada predsednik Vlade ode u Ameriku — onda je to priča o Americi, kada ode u Moskvu — onda je to priča o Rusiji, kada ode u neku treću zemlju — onda je to priča o nekoj trećoj zemlji. Dakle, ništa zakulisnog nema ovde, sve je otvoreno, sve transparentno i u apsolutnom interesu građana Republike Srbije. Sa Republikom Srpskom i po Dejtonskom sporazumu i po Sporazumu o specijalnim paralelnim odnosima, gradimo najbolju moguću saradnju, i ne verujem da bilo ko može to da nam zameri“, tvrdi Stefanović.\nIsto kaže i na spekulacije o temama vezanim za NATO.\n„Za NATO je vrlo jasno, naš Ustav deklarativno kaže da smo mi zemlja koja je vojno neutralna i mi želimo da ostanemo vojno neutralni“, navodi on, dodajući da i zasad samo medijski najavljena moguća promena Ustava Srbije, vojnu neutralnost naše zemlje neće dovesti u pitanje.\nPremijer Srbije Aleksandar Vučić trodnevnu posetu Americi završio je sastancima sa američkim zvaničnicima u Vašingtonu. Poslednjeg dana Vučić je razgovarao s zamenikom državnog sekretara Antonijem Blinkenom i pomoćnicom američkog državnog sekretara za Evropu i Evroaziju, Viktorijom Nuland.\nU razgovoru je bilo reči i o rešavanju slučaja braće Bitići, regionalnim izazovima u narednom periodu i energetskoj bezbednosti Srbije, zapadnog Balkana i Evrope, ono je što piše u saopštenju iz njegovog kabineta.\nVučić je u Ameriku otišao na poziv Džoa Bajdena, potpredsednika Amerike, sa kojim se, međutim, nije sastao, zbog porodične tragedije koja se desila dan pre Vučićevog odlaska.


"Gramofondžije" dobile regionalnu MTV nagradu\nMarko Milićević, DJ\nNakon dvomesečnog iščekivanja ovogodišnja MTV nagrada za najboljeg regionalnog izvođača u 2010. godini, odnosno Best Adria Act, dobio je Marko Milićević poznatiji kao "Gramofonedžije".\nOn pobedio je u žestokoj konkurenciji u kojoj su se našli Edo Maajka, Džiboni, "Leelojamais" i "Negativ".\nPoznat kao jedan od najprestižnijih muzičkih događaja, ovogodišnji MTV EMA spektakl će se održati u Madridu, Španija. Ovo je drugi put u 17-godišnjoj istoriji ove nagrade da je Španija domaćin; prvi put je to bilo u Barseloni 2002.\nIpak, glasanju nije kraj. "Gramofonedžije" se kao regionalni pobednici sada nalaze u trci za nagradu Best European Act, zajedno sa drugih 20 regionalnih pobednika, a glasanje je već počelo na sajtu www.mtvema.com i trajaće do 4. novembra\nPotpisao je muzičku produkciju za mnogobrojne televizijske reklame, filmove i emisije.


ŠOK U PARAĆINU Kažnjeni jer nisu ocenili učenike koji ne dolaze u školu!\nOvo tvrde kažnjeni učitelji, koji su se obratili medijima na organizovanom skupu, uz podršku kolega, kao i predsednice Unije sindikata prosvetnih radnika.\nUčiteljice Jelena Jevtić, Snežana Bogdanović i Slobodanka Đikić, iz grupe kažnjenih, navode da je direktorka od početka znala da neki đaci uopšte ne dolaze u školu, zbog čega su i ostali bez ocena.\n– Podnosili smo izveštaje na odeljenjskim i nastavničkim većima, ali niko nije reagovao. U školi radi pedagoški asistent zadužen za te učenike, ali ni asistenta niko nije uputio u to da treba da utvrdi zašto ta deca ne pohađaju nastavu. Na kraju školske godine su direktorka i pomoćnik direktora potpisali dnevnik vaspitno-obrazovnog rada i ustanovili da su podaci ispravni, a kasnije nas je direktorka ubeđivala da treba da platimo kaznu i da ćutimo jer je to za dobrobit svih nas – ističu učiteljice.\nDušica Ivanković Katić, jedna od kažnjenih, tvrdi da vodi odeljenje prvog razreda u kome je najviše dece etničke manjine, pa zbog toga optužuje direktorku da pravi segregaciju i diskriminaciju.\n– Potvrđeno je da u našoj školi nema segregacije, ali da se deset godina unazad, od vremena kada je ona bila direktor, pogrešno ocenjuju prvaci, pa je naloženo da se to ispravi. Prema zakonu, učenici prvog razreda se ocenjuju opisno i uvek se prevode u drugi razred, tako da nema ponavljača. Ja sam morala da sprovedem meru koju su mi naložili inspektori, a odlučila sam se za najblažu moguću kaznu, novčanu. To je 20 odsto od plate tokom tri meseca – objašnjava aktuelna direktorka.


Konferncija o akademskom integritetu\nU okviru Horizontalnog mehanizma za zapadni Balkan i Tursku, u Budvi je 16. i 17. maja održana konferencija “Akademski integritet – Dostignuća i buduće perspektive za Crnu Goru, čiji je važan aspekt bilo jačanje integriteta i borba protiv korupcije u visokom obrazovanju.\nKonferenciji su prisustvovali predstavnici Agencije za sprječavanje korupcije - načelnik Odsjeka za integritet i lobiranje Mladen Tomović, načelnica Odsjeka za za postupanje po prijavama zviždača Kristina Braletić, i samostalni savjetnici Gordana Đurašković i Boris Vukašinović.\nKonferencija je organizovana na dva nivoa kroz plenarne sesije i praktičan rad u radionicama. Plenarnim sesijama su bile obuhvaćene teme: Etika, transparentnost i integritet u visokom obrazovanju, kao i Akademski integritet – dobre prakse iz regiona i EU. U okviru praktičnog dijela su održane radionice: Institucionalni odgovori na neakadamsko ponašanje, Mehanizmi za djelotvorno sprovođenje etičkih kodeksa i Pristupi u prevenciji plagijata. Predstavnici Agencije su u okviru panel diskusije “Institucionalni odgovori na neakademsko ponašanje”, predstavili nadležnosti Agencije u oblasti integriteta i upoznali učesnike o donošenju planova integriteta u obrazovnim institucijama, značaju planova integriteta u prevenciji korupcije, kao i zakonskoj obavezi obrazovnih institucija da dostave Agenciji izvještaje o sprovođenju planova integriteta.\nOsim predstavnika Agencije, konferenciji je prisustvovalo oko stotinu učesnika iz državnih institucija, univerziteta (fakulteta, studentskih organizacija i ustanova koje se bave obrazovnom politikom i istraživačkim radom), medija i međunarodnih organizacija.


Predstavljen kompletan program\nProgram 22. Festivala evropskog filma Palić (18-24. jul) predstavljen je danas na drugoj ovogodišnjoj konferenciji za medije na kojoj su govorili Radoslav Zelenović, direktor Festivala, Petar Mitrić, selektor Festivala, Miroslav Mogorović, programski direktor Festivala i Dejan Zvekić, direktor komunikacija Festivala. Radoslav Zelenović, direktor Festivala,naglasio je da mu je čast što će ove godine na Paliću nagrade\nProgram 22. Festivala evropskog filma Palić\nProgramsku strukturu 22. Festivala evropskog filma Palić možete preuzeti na ovom linku: Program XXII Festivala evropskog filma Palić 2015.\nDruga beogradska konferencija za novinare\nDruga konferencija za novinare povodom predstojećeg, 22. Festivala evropskog filma Palić, će se održati u sredu, 1. jula, sa početkom u 12.00h, u novoj zgradi Jugoslovenske kinoteke (Uzun Mirkova 1). Na konferenciji će govoriti Radoslav Zelenović, direktor Festivala, Petar Mitrić, selektor Festivala, Miroslav Mogorović, programski direktor Festivala, Ilija Tatić, direktor Otvorenog univerziteta (izvršnog producenta Festivala)\nProizvodnja hrane kao borba dobra i zla:\nOvogodišnja selekcija Eco Dox Festivala evropskog filma Palić predstaviće izuzetne dokumentarne filmove koji teraju na razmišljanje ali i na aktivizam! Priroda uvek neumoljivo odgovara na izazove i slabosti ukazujući nam na greške koje uvek iznova pravimo. Klimatske promene kojima smo izloženi na globalnom nivou su takođe jedno od upozorenja koja sve jasnije osećamo na svojoj\nNovi film Vima Vendersa\nEvery Thing Will Be Fine, novi igrani film Vima Vendersa (Wim Wenders) imaće srpsku premijeru u 3D tehnici na spektakularnoj Letnjoj pozornici u okviru Glavnog takmičarskog programa predstojećeg Festivala evropskog filma Palić. U najlepšem bioskopu na otvorenom u Srbiji, više od 1000 ljudi biće uvučeno u snažnu intimnu dramu Tomasa, mladog i neuspešnog pisca kojem\nMeđunarodni žiri EFFE dodelio je FEF Palić\nEFFE sa ponosom objavljuje rezultate izbora najboljih evropskih festivala koji su nagrađeni EFFE obeležjem za 2015-2016. godinu, među kojima je i Festival evropskog filma Palić. Nakon procesa intenzivne evaluacije od strane nacionalnih eksperata i međunarodnog žirija, sedamsto šezdeset i jedan festival iz trideset i jedne zemlje pripada prvoj generaciji dobitnika EFFE obeležja. Sve festivale sa\nOvogodišnji dobitnici nagrade Underground Spirit Festivala evropskog filma Palić za izuzetan rad na polju nezavisnog filma je grupa španskih režisera Ion de Sosa, Čema Garsija Ibara, Luis Lopez Karasko, Migel Janso i Velasko Broka (Ion de Sosa, Chema Garcia Ibarra, Luis Lopez Carrasco, Miguel Llanso, Velasco Broca). U vreme kada je svetska ekonomska kriza pogodila Španiju ostavljajući\nŽELIMIR ŽILNIK I ROJ ANDERSON\nDvadeset i drugi Festival evropskog filma Palić održaće se od 18. do 24. jula i na njemu će biti prikazano oko 85 filmova u devet festivalskih selekcija, saopšteno je na prvoj ovogodišnjoj konferenciji za medije, koja je danas održana u zgradi Jugoslovenske kinoteke. Na konferenciji su govorili Radoslav Zelenović, direktor Festivala, Mira Banjac predsednica Saveta\nFilm „Levijatan“ reditelja Andreja Zvjaginceva, prema scenariju Olega Njegina, koji je na ovogodišnjem Festivalu evropskog filma Palić (19-25. jul) osvojio Zlatni toranj za najbolji film u Glavnom takmičarskom programu, biće ruski kandidat za prestižnu nagradu Oskar, saopštio je Nacionalni komitet iz Rusije zadužen da odabere film koji će biti u konkurenciji za poznato priznanje. Višestruko\nODLUKA MEĐUNARODNOG ŽIRIJA GLAVNOG TAKMIČARSKOG PROGRAMA Međunarodni žiri 21. Festivala evropskog filma Palić 2014, koji je održan na Paliću i u Subotici od 19. do 25. jula, radio je u sastavu: reditelj, glumac i osnivač kanskog programa 15 dana reditelja Pjer Anri Delo (Francuska), predsednik, programska direktorka Međunarodnog filmskog festivala u Berlinu Karin Hofinger (Nemačka),


“Tesla” povlači 285.000 vozila sa kineskog tržišta - Glas Srpske\nSrna 26.06.2021 15:48\nPEKING - Američka kompanija za proizvodnju električnih automobila “Tesla” povući će više od 285.000 vozila sa kineskog tržišta, nakon što su otkriveni problemi na programu automatskog upravljanja koji bi mogli dovesti do saobraćajnih nezgoda, saopštila je kineska Državna uprava za regulisanje tržišta.\nU saopštenju se navodi da će “Tesla” stupiti u kontakt sa ugroženim korisnicima kako bi besplatno nadogradili program u njihovim automobilima na daljinu, uz napomenu da bi do greške moglo doći na uvezenim i domaćim vozilima “model tri” i “model ipsilon”.\n“Plan za povlačenje iz prodaje predat je Državnoj upravi za regulisanje tržišta i odlučeno je da se od danas pomenuta vozila povuku iz prodaje”, ističe se u saopštenju.\nIz agencije navode da bi zbog problema sa sistemom za kontrolu upravljanja vozači mogli greškom da aktiviraju autonomno upravljanje, što bi dovelo do naglog ubrzanja kretanja vozila i, u ekstremnim slučajevima, do sudara, javlja AFP.\nKompanija “Tesla” tvrdi da je pomenuta kontrola, koja usklađuje brzinu sa ostatkom saobraćaja, ključni dio funkcije za autonomno upravljanje u električnim vozilima.\n“Teslini” automobili vrlo su popularni u Kini, gdje se prodaje svako četvrto vozilo te kompanije.


Predsednik Sirije se pojavio u javnosti\nBašar Al Asad na početku Ramazanskog Bajrama prisustvovao molitivi u džamiji Hamad u Damasku.\nSirijski predsednik Bašar Al Asad je jutros povodom početka Ramazanskog Bajrama prisustvovao molitivi u džamiji Hamad u Damasku, što je njegovo prvo pojavljivanje u javnosti otkako su u bombaškom napadu u julu poginula njegova četiri bliska saradnika.\nSirijski mediji su prikazali Asada kako u odelu sa kravatom, sedi prekrštenih nogu okružen vladinim funkcionerima. Imam džamije je u molitvi rekao da je Sirija žrtva zavere Sjedinjenih Država, Zapada i sunita. Predsednik Asad, koji pripada manjinskim alavitima, nije viđen u javnosti od bombaškog napada 18. jula, ali se pojavio na nekoliko kratkih televizijskih snimaka obavljajući svoje zvanične dužnosti.\nU džamiji sa Asadom međutim nije bio sirijski potpredsednik Faruk Al Šara. Pobunjenici tvrde da je Šara, koji je sunit, nedavno prebegao, ali vlada to poriče. Sirijski borci za ljudska prava javljaju da su hiljade ljudi u Damasku i drugim delovima zemlje danas, posle molitve u džamijama, učestvovale u demonstracijama protiv Asada.\nSirijska organizacija za ljudska prava sa sedištem u Londonu, u međuvremenu, javlja da je u jučerašnjim sukobima u zemlji poginulo najmanje137 osoba, što međutim ne može da se proveri iz nezavisnih izvora.


Poljoprivredni sajam 2019 Novi Sad banka podrška poljoprivredi, Poljoprivreda banke podrška | Mondo Portal\n16.05.2019. | 17:56 > 17:58\nPokrenut je sedmi po redu konkurs Intesa Farmer u okviru kojeg se nagrađuju najbolji poljoprivredni proizvođače. Nagradni fond takmičenja iznosi 2,4 miliona dinara, a nagrade će biti dodeljene u kategorijama Intesa farmer godine, Intesa farmer inovator i Intesa mladi farmer.\nTakmičenje je pokrenuto u okviru panel diskusije na temu “Budućnost poljoprivrede u Srbiji“ koju je organizovano u okviru Međunarodnog poljoprivrednog sajma u Novom Sadu.\nNa panelu su, pored visokih predstavnika banke, učestvovali: Nenad Katanić, zamenik ministra poljoprivrede, šumarstva i vodoprivrede, Veljko Jovanović, direktor Sektora poljoprivrede u Privrednoj komori Srbije (PKS), Nikola Mihailović, predsednik Zadružnog saveza Srbije, kao i Alpar Kišimre, poljoprivrednik.\nPanel, koji je pokazao da se državni sektor zadužen za poljoprivredu i razvoj i poljoprivrednici sve više razumeju i uzajamno pomažu, odgovorio je na mnoga, ali i otvorio neka nova pitanja, među kojima i ono o izvozu srpske poljoprivrede na tržišta Rusije, Kine ili Turske. U tom smislu, država je sugerisala da poljoprivrednici pažljivo osmotre situaciju na tržištu i planiraju svoju proizvodnju.\nDomaći poljoprivrednici ne bi smeli da uzimaju svoje proizvode, niti tradicionalno dobre veze s ovim zemljama zdravo za gotovo, nego da ulažu u svoju proizvodnju i to u one segmente, koji su važni za izvoz u ove, ali i sve druge zemlje. Uverenost proizvođača da ima kvalitetan i konkurentan proizvod nije preporuka sama po sebi da naši poljoprivrednici dobiju zeleno svetlo za izvoz u Kinu, Rusiju ili bilo koju drugu zemlju.\n“Naši poljoprivrednici imaju kvalitetne proizvode, ali moraju da znaju da su ova tržišta izuzetno promenila svoju tražnju u poslednjih nekoliko godina. To što proizvod dolazi iz Srbije i dobrog je kvaliteta nije dovoljna preporuka sama po sebi da kineski ili ruski partneri taj proizvod i kupe. Ako neko traži jednu vrstu jabuka, krompira ili bilo kog drugog proizvoda ne može im se nuditi proizvod koji domaći proizvođač misli da oni treba da kupe. Srpski poljoprivrednici moraju da se osveste u nekom smislu i budu realni po ovom pitanju, pa da proizvodnju planiraju u skladu sa potražnjom, ne samo na domaćem, nego i na svetskom tržištu“, rekao je Nenad Katanić, zamenik ministra poljoprivrede, šumarstva i vodoprivrede.\nNa panelu je otkriveno i to da država i banke čine veliki napor da izađu u susret poljoprivrednicima, ali i da postoji još niz stvari, koje bi trebalo da budu rešene u narednom periodu. U to spadaju modernizacija proizvodnje, bolja kontrola kvaliteta, ali i dalje podizanje kvaliteta proizvoda, koji jedino tako mogu biti konkurentni na domaćem, regionalnom i svetskom tržištu. U Srbiji postoje proizvođači, koji aktivno izvoze i na najzahtevnije američko ili britansko tržište, pa bi trebalo učiti iz iskustava tih malih i srednjih proizvođača, koji su uspeli da se prilagode sve zahtevnijoj potražnji iz sveta.\nU razvoju poljoprivredne proizvodnje banka, kao podrška, može da ima veliku ulogu, a Banca Intesa je tu da podrži uspešne poljoprivrednike.\n“Uvažavajući značaj poljoprivrede za privredni rast naše zemlje, protekle godine smo podržali registrovana poljoprivredna gazdinstva sa preko 10.000 kredita u ukupnoj vrednosti od oko 57 miliona evra, uz rast obima kreditiranja od oko 6 % u poređenju sa godinom ranije. Ovaj uspeh je rezultat veoma povoljne cenovne politike, kvalitetne ponude, kao i brojnih inicijativa koje smo preduzeli, uključujući specijalnu ponudu za sezonska ulaganja, učešće u programu subvencionisanog kreditiranja, ali i unapređenje servisnog modela kroz uvođenje koncepta Intesa Farmer centra za rad sa velikim klijentima. Takođe, dodatno bih istakao da smo nakon odličnih rezultata u 2018. godini gde smo bili banka broj jedan u isplati subvencionisanih kredita sa Ministarstvom poljoprivrede, nastavili projekat i u ovoj godini. Za svega tri radna dana, imamo već preko 50 zahteva za kredit u iznosu od preko 50 miliona dinara“, izjavio je na konferenciji Darko Popović, član Izvršnog odbora i direktor Divizije za poslovanje sa fizičkim licima i malim biznisom Banca Intesa.\nO pobednicima konkursa Intesa Farmer 2019 će odlučivati stručni žiri na osnovu niza utvrđenih kriterijuma, koji uključuju ostvarene godišnje rezultate, realizovane investicije, upotrebu inovativnih rešenja u proizvodnji i plasmanu, kao i preradu i plasman proizvoda sa geografskim poreklom.


Tag / Dijego Maradona / Vesti online\nNovi skandal: Maradona nasrnuo na novinara\nTrener meksičke ekipe Dorados, legendarni Argentinac Dijego Armando Maradona, imao je sukob sa jednim od novinara nakon jučerašnje utakmice svog tima.\nPredsedniku Venecuele Nikolasu Maduru podršku na izborima, koji se održavaju u nedelju, pružili su slavni argentinski fudbaler Dijego Maradona i turski predsednik Redžep Tajip Erdogan.\nLegendarni Dijego Armando Maradona otkrio je planove svog zemljaka MManua Đinobilija, kada je u pitanju njegova dalja karijera.\nMaradona o svetskoj politici: Putin je viša liga, Tramp je kao lik iz komedije\nLegendarni argentinski fudbaler Dijego Maradona rekao je u intervjuu za RT šta misli o ruskom predsedniku Vladimiru Putinu.\nMaradona pravi probleme u Madridu, reagovala policija\nZajedno sa navijačima Napolija na duel Lige šampiona sa Realom u Madrid je stigao i Dijego Maradona, a gde je on tu su i problemi.


Podrška Udruženju za pomoć mentalno nedovoljno razvijenim licima “Sunce”, Modriča – BUDUCNOST – MD\nHome 2022 Februar Podrška Udruženju za pomoć mentalno nedovoljno razvijenim licima “Sunce”, Modriča\nPodrška Udruženju za pomoć mentalno nedovoljno razvijenim licima “Sunce”, Modriča\nPredstavnice Udruženja građana „Budućnost“ posjetile su članove Udruženja za pomoć mentalno nedovoljno razvijenim licima “Sunce”, Modriča i uručili im 20 prehrambeno-higijenskih paketa, kao znak podrške za njihov rad u polju zaštite prava marginalizovanih osoba.\nPaketi su obezbijeđeni u okviru projekta „Socio-ekonomske intervencije za umanjenje štetnih posljedica izazvanih virusom Covid-19 u Modriči i Vukosavlju“.\n“Drago nam je što smo zahvaljujući organizaciji CARE International u BiH – Sarajevo i Austrijskoj razvojnoj saradnji bili u prilici da pomognemo porodicama čiji članovi su dio Udruženja za pomoć mentalno nedovoljno razvijenim licima “Sunce”. Modriča je opština u kojoj ne djeluje veliki broj udruženja koja pomažu marginalizovanim osobama i smatramo da upravo zbog toga trebamo da brinemo jedni o drugima”, saopšteno je iz UG “Budućnost”.\nProjekat„Socio-ekonomske intervencije za umanjenje štetnih posljedica uzrokovanih pojavom virusa Covid-19 u Modriči i Vukosavlju“ provodi Udruženje građana „Budućnost“ , kao jedna od partnerskih organizacija koja učestvuje u sklopu projekta „Covid-19 Nexus odgovor za poboljšanje društveno-ekonomske situacije marginalizovanih ljudi u 6 zemalja Zapadnog Balkana“ podržanog od strane CARE International BiH – Sarajevo i Austrijske razvojne saradnje.\nCilj projekta je doprinos ublažavanju humanitarnih i socio-ekononmskih posljedica krize Covid-19 u Modriči i Vukosavlju, te uspostavljanje efikasnije podrške i zaštite pripadnika marginaliziovanih grupa, naročito žena, starih osoba i osoba sa invaliditetom.


Vesti online / Vesti / Ex YU / Otkriće u Crnoj Gori posle 20 godina: NATO agresije nije bilo!\nVlasti u Crnoj Gori svim raspoloživim sredstvima nastoje da potisnu u zaborav agresiju NATO-a na SR Jugoslaviju ili da je prikažu u drugačijem svjetlu. U tom cilju koriste isključivo termin "intervencija" Alijanse, ali i ignorišu, pa i cenzurišu sve one koji traže da se posle 20 godina utvrdi istina o posljedicama bačenih bombi.\nOsim ovakvih "suptilnih" poruka građanima Crne Gore, tu je i činjenica da država ne samo da nije organizovala nikakvu zvaničnu manifestaciju niti odala počast žrtvama bombardovanja, već je svaki takav pokušaj doslovce zabranila u okviru institucija.\nSlika crnogorskih vlastodržaca koji se na godišnjicu agresije diče NATO zastavama čineći mentalnu gimnastiku čak i sa najbližom istorijom, vjerovatno najbolje objašnjava kakav se duhovni atak danas odvija nad građanima Crne Gore - prve zemlje koja je postala članica NATO-a, a da ju je prethodno bombardovao taj vojni savez.\nNarod u Crnoj Gori, sa druge strane, nije zaboravio šta se tačno dogodilo prije 20 godina, a čini se da čak ni generacije rođene nakon 1999. godine, poučene dodatnim iskustvima Iraka, Libije, Avganistana i Sirije, nisu previše sklone da povjeruju da igdje u svijetu postoje humanitarne vojne "intervencije".\n- Pored obilježavanja na Miholjskoj Prevlaci, u Nikšiću, u Hramu Hristovog vaskrsenja u Podgorici, Pokret Sloboda narodu je organizovao tradicionalnu protestnu šetnju do ambasade SAD u Podgorici. Prije te šetnje odata je počast nastradalima u bombardovanju i, ujedno, podsjetio se crnogorski režim i NATO emisari da nijesu zaboravljene žrtve i razaranja naše države. Na kraju protestne šetnje, ispred američke ambasade, stotine ljudi je zapalilo svijeće za sve stradale u agresiji - kaže Vukićević.\n- Taj protest, kao i ostale manifestacije, prenijelo je samo nekoliko izuzetaka iz cjelokupnog crnogorskog medijskog prostora. Strah od nezamjeranja NATO moćnicima prelio se i na neke opozicione partije, koje u saopštenjima za javnost povodom godišnjice bombardovanja nijesu smjele čak ni da pomenu NATO agresiju, već su govorile o "žrtvama iz proljeća 1999. godine" - tvrdi Vukićević.\n- Ponovljeno odbijanje dozvole za polaganje vijenaca za nastradalog vojnika u kasarni u Danilovgradu, kao i nazivanje bombardovanja ’intervencijom‘, a ne "agresijom", samo govore o nemjerljivom padu režima na etičkoj ljestvici koja postoji u međuljudskim odnosima. Vladajuća elita u Crnoj Gori već godinama pokazuje da su plač i neizmjerna tuga roditelja djece iz Murina, kojima uporno odbijaju da plate bilo kakvu odštetu, nešto što ih nimalo ne dotiče. Takav neljudski odnos prema nesreći sopstvenog stanovništva je nešto nezabilježeno u cjelokupnoj istoriji Crne Gore - kategoričan je Vukićević.\n- NATO je 30. maja 1999. godine na poluostrvu Luštica dejstvovao sa oko 90 projektila sa osiromašenim uranijumom. Ako bi pomenuta Komisija utvrdila da su takve i slične akcije NATO-a tokom bombardovanja prouzrokovale višestruki porast kancerogenih oboljenja u Crnoj Gori, onda bi logičan korak koji bi slijedio bio podizanje tužbe pred međunarodnim institucijama protiv ove vojne organizacije. Nema nikakve sumnje da će NATO preko domaćih poslušnika iz crnogorskog režima učiniti sve kako bi spriječio takav slijed događaja - jasan je Vukićević.


USPJESI "Zmajeve" na Sarajevskom aerodromu dočekao i Mirvad Kurić\nApeliram na Rukometni savez BiH da riješi pravne odnose, jer to stvara probleme svima koji bi željeli da pomognu reprezentaciji, ističe Kurić\nKurić na dočeku: Kontinuirana podrška reprezentaciji\nRukometnim reprezentativcima Bosne i Hercegovine na Sarajevskom aerodromu na historijskom rezultatu čestitao je i Mirvad Kurić, ministar kulture i sporta Kantona Sarajevo. Plasman na Evropsko prvenstvo, naglašava Kurić, kruna je aktivnosti "Zmajeva", koji su nam tom putu imali značajnu podršku Ministarstva.\n- Čestitke Bilalu Šumanu i igračima, ovo je kruna njihovog rada te naše zajedničke saradnje sa reprezentacijom. Čak bih ustvrdio da smo bolju relaciju imali sa igračima i selektorom nego sa Rukometnim savezom - kaže Kurić.\nUpravo je Ministarstvo kulture i sporta Kantona Sarajevo, kako su mediji navodili posljednjih godina, često radilo ono što je trebao biti posao rukovodstva RSBiH, a to je finansijski pratilo reprezentaciju na njenom putu prema Euru.\n- Ministarstvo je pružalo kontinuiranu podršku reprezentaciji, što će činiti i u budućnosti, odnosno u realizaciji programa priprema i nastupa na Evropskom prvenstvu. Stoga i ovim putem apelujem na Rukometni savez BiH da riješi pravne odnose, jer to stvara probleme svima koji bi željeli da pomognu reprezentaciji - rekao je Kurić.\nRukometna reprezentacija BiH Mirvad Kurić Bilal Šuman\nHeroji nacije stigli u BiH: Rukometni "Zmajevi", uz ovacije i veliki aplauz, dočekani u Sarajevu


Politika Autor:Al Džazira14. avg. 202122:20\nOpisujući haos na prostoru Jugoslavije devedesetih, srpska istoričarka Latinka Perović prenela je zaključak češkog predsednika Vaclava Havela: “Radi se o prirodi društva koju istorija ne poznaje, ’mafija koja nosi nacionalističku zastavu’.”\nIstoričar Ivo Goldstein u svojoj poslednjoj knjizi Hrvatska – godine velikih nada i gorkih razočarenja objašnjava da su Havel i Perović zapravo aludirali na korumpirani režim Slobodana Miloševića, “čije su veze s mafijaškim podzemljem bile očigledne“, piše Al Džazira.\nAli, šta se promenilo tri decenije posle krvavog raspada Jugoslavije i ratova koji su samo u Bosni i Hercegovini odneli oko 100.000 ljudskih života, raselili stotine hiljada porodica, dok je ekonomija u zemljama nastalih iz zajedničke države i danas na kolenima.\nMreža za istraživanje kriminala i korupcije (KRIK) iz Beograda objavila je nedavno delove iskaza ko je srpskom tužilaštvu dao Veljko Belivuk, osumnjičen za teška krivična dela, uključujući ubistva. Belivuk je rekao da je od njega usluge tražio i predsednik Aleksandar Vučić, nesumnjivo trenutno najuticajnija politička ličnost na Zapadnom Balkanu. Belivuk je rekao da je od njega traženo da navijači Fudbalskog kluba Partizan ne skandiraju protiv predsednika na utakmicama, da razbije antivladine proteste u Beogradu od pre dve godine, kao i da spreči huliganske incidente na Paradi ponosa u srpskoj prestonici.\nOčekivano, takve optužbe Vučić je odbacio. Javnosti nisu dostupni podaci o tome da li je tužilaštvo proverilo optužbe Belivuka koje je izneo na račun najužeg srpskog državnog vrha.\nJedan od članova Belivukovog klana takođe je progovorio o vezi srpskog vrha države s podzemljem. On je, opet prema navodima KRIK-a, rekao da su mu prenete reči Belivuka koji je navodno poručio da za tu kriminalnu grupu nema budućnosti ukoliko Nebojša Stefanović izgubi mesto ministra u srpskoj vladi. Stefanović je aktuelni ministar odbrane, a ranije je bio ministar unutrašnjih poslova.\nVladajuća Srpska napredna stranka (SNS) i njen lider Aleksandar Vučić ulažu mnogo napora u jačanju nacionalnog naboja u Srbiji, ali u isto vreme vlast se muči kako objasniti zapadnim partnerima, pre svega Evropskoj uniji, u čije članstvo teži službeni Beograd, njihov odnos prema vladavini prava. U poslednjem izveštaju Brisela o stanju u Srbiji zemlja je delimično pohvaljena za ekonomski napredak, no navodi se da i dalje u Srbiji postoji zabrinutost zbog političkog uticaja na pravosuđe, kao i to da je u borbi protiv korupcije postignut tek delimičan napredak.\nZukorlić: Policija i pravosuđe da raskinu veze sa organizovanim kriminalom\nMusljiu: Srpska kriminalna grupa deluje na Severu po naređenju Radoičića\nKao novinarka, Snežana Čongradin se više puta našla na meti vlasti zbog njenog izveštavanja o radu državnih tela, ali i zbog izveštavanja o ratovima na prostoru nekadašnje Jugoslavije, u kojima je otvoreno kritikovala ulogu srpskih elita.\nDrugi najglasniji zagovaratelj srpskog patriotizma takođe imaju problema sa zakonom. Agencija za borbu protiv korupcije počela je 2015. godine proveru izveštaja o imovini i prihodima Aleksandra Vulina, aktulenog ministara unutrašnjih poslova Srbije. U okviru te provere, pronašla je da ministar nije dao uvjerljivo objašnjenje odakle mu 200.000 evra za kupovinu stana u centru Beograda 2012. godine. Tužilaštvo je odbilo da sprovede istragu o ovom slučaju, pod izgovorom nedostatka dokaza.\nNajveći politički vrh u Srbiji, uključujući predsednika Vučića, predsednika parlamenta Ivicu Dačića ili njihovog koalicionog partnera, ministra Vulina, bili su važne političke ličnosti i u vreme Slobodana Miloševića ili čak njegovi saradnici.\nSusednu Bosnu i Hercegovinu, jednu od zemalja nastale raspadom Jugoslavije, koja je politički često uslovljena iz susedne Srbije, takođe potresa teška afera, a reč je o nabavci pogrešnih medicinskih respiratora za obolele od koronavirusa. Grupa od 13 lekara anesteziologa sa Kliničkog centra Univerziteta u Sarajevu (KCUS) nedavno je dala kolektivni otkaz iz tog najvećeg medicinskog centra u zemlji, kojim upravlja Sebija Izetbegović, supruga predsednika najveće bošnjačke političke partije, Stranke demokratske akcije (SDA), Bakira Izetbegovića, prethodno uputivši pismo menadžmentu KCUS-a da nabavljeni respiratori ne mogu na pravi način pomoći obolelim pacijentima.\nU nabavku tih respiratora umešani su mahom ključni funkcioneri SDA, uključujući federalnog premijera Fadila Novalića, kojem se trenutno sudi na Sudu Bosne i Hercegovine zbog te afere.\nJoš jedna krupna afera potresla je Bosnu i Hercegovinu ovog leta. Direktor Obaveštajno sigurnosne agencije ove zemlje Osman Mehmedagić uhapšen je pod optužbom da je falsifikovao fakultetsku diplomu. Oba slučaja – i onaj u vezi s nabavkom respiratora, i ovaj u vezi s diplomom prvog čoveka OSA-e – iz SDA su nazvali “napadom na Bošnjake“.\nOsman Sušić sa Fakulteta političkih nauka (FPN) u Sarajevo kaže kako on ne bi u istu ravan dovodio kriminalne afere koje potresaju SDA u Bosni i Hercegovini i ulogu podzemlja u režimu Slobodana Miloševića, čiji je nacionalizam podsticao ratove devedesetih. Ali, kaže on, nema sumnje da se pokrivanje kriminala patriotskim parolama vešto koristi danas i u Bosni i Hercegovini.\n“Svi se bore za deo finansijskog kolača, deo političke moći, najmanje rade za narod, a sve to rade pod krinkom brige za narod“, rekao je Sušić.\n“Politika u Bosni i Hercegovini, pogotovo među Bošnjacima, postala je mesto za mediokritete, koji ne misle svojom glavom“, kaže profesor sarajevskog FPN-a.\nZemlje na Zapadnom Balkanu opredeljenje su za uključenje u Evropsku uniju. To bi građanima olakšalo putovanje najvećim delom Evrope, ponudilo bi im veći izbor radnih mesta i bolju perspektivnu uopšte. No, zadaci koje je pred vlade tih zemalja postavio službeni Brisel pre ulaska u članstvo 27-člane Unije, uključuju beskompromisnu borbu protiv kriminala.\nTakve promene, smatra Sušić, kako stvari sada stoje, ne mogu doći iz političkih partija, “jer su iz njih intelektulaci proterani u najvećoj meri“.\nAleksandar VučićBakir IzetbegovićJugoslavijanacionalizam


BalkanMagazin :: SAD će iz Praga lobirati protiv Rusa i Kineza u evropskoj nuklearnoj energetici\nSAD će iz Praga lobirati protiv Rusa i Kineza u evropskoj nuklearnoj energetici\nponedeljak, 13. avgust 2018 12:01\nKako bi u srednjoj Evropi suzbili uticaj Rusije i Kine u oblasti energetike i protežirli interes Vestinghausa za gradnju novih blokova u češkim nuklearkama Amerikanci odlučili da presele regionalno energetsko evropsko predstavništvo iz Sofije u Prag.\n"Američko ministarstva energetike otpočelo je selidbu svog regionalnog evropskog predstavništva iz Sofije u Prag", saopštila je prošle nedelje ambasada SAD u Pragu.\nOvo predstavništvo, kako agencija ČTK prenosi saopštenje ambasade, radi na podršci energetske bezbednosti, neširenju nuklearnog oružja, naučnoj saradnji, kao i trgovinskih interesa SAD u regionu. No, i po preseljenju u Pragu, predstavništvo će se, kako se dodaje u saopštenju, posvećivati ne samo Češkoj, nego i ostalim evropskim zemaljama, kojih je dvadesetak, za koje SAD imaju poseban interes u oblasti energetike.\nOvaj potez američke adminstracije tumači se u češkoj javnosti, pre svega, nastojanjem da se u srednjoj Evropi suzbije uticaj Rusije, pa i Kine, u oblasti energetike, kao i da se protežira interes američke kompanije Vestinghaus (Westinghouse) za gradnju novih blokova u češkim nuklearkama Temelin i Dukovani (Dukovany), koje su su svojini kompanije ČEZ, a čiji je, inače, većinski vlasnik država.\nDonošenje odluke o tome, međutim, već nekoliko godina koče nejasnosti oko finansiranja. Premijer Andrej Babiš je nedavno agenciji Rojters izjavio da bi odluku o finansiranju gradnje novog bloka u Dukovanima trebalo doneti najkasnije do kraja ove godine.\nČEZ, inače, odbija da investira u nove elektrane bez izvesne državne podrške. Manjinski akcionari ne kriju bojazan da bi gradnja novog bloka u Dukovanima, ako bi to platio samo ČEZ, dovela do pada akcija firme. Zato je ova firma nedavno predložila da se u njoj izvrši transformacija, tako što bi se nuklearni i konvencionalni izvori odvojili od distribucije i takozvane nove enegetike. Konkretno, tradicionalni izvori kao što su ugalj i nuklearna energija, ostali bi isključivo u rukama države.\nČEZ, u kome država ima udeo od 70 odsto, ima dve nuklaerke – Dukovani i Temelin, koje pokrivaju oko 38 odsto potrošnje električne energije u zemlji. Kontraverze oko reorganizacije nisu, međutim, još rešene, a rok da se pronađe rešenje, kraj godine, mnogi smatraju nerealnim.\nZa gradnju novih nukleranih blokova u Češkoj zainteresovano je, sudeći prema javnim informacijama, šest svetskih firmi: ruska državna kompanija Rosatom, francuski, u pretešnom vlasnitvu države, EdF, južnorejski KHNP, kineska kompanija Čajna Nuklear Pauer (China Nuclear Power), američki Vestinghaus, kao i konzorcijum firmi Orano (nekadašnja francuska Areva - graditelj nuklearki) i japanski Micubiši (Mitsubishi) Atmea.\nNuklearka u Dukovanima ima četiri bloka od po 505 megavata, a Temelin dva bloka od 1.026 megavata instalisane snage.


Naime, kako najavljuju italijanski mediji, u narednih nekoliko dana doći će do ozvaničenja ove odluke. Nekadašnjeg lidera Crvene zvezde i Mančester junajteda dugo već muče povrede, pre svega leđa, zbog čega nije u stanju da pruži maksimum.\nU karijeri je još igrao za subotički i moskovski Spartak, a prve fudbalske korake napravio je u Jedinstvu i Slobodi iz Užica. Za Inter je odigrao samo 23 utakmice i postigao je jedan gol.\nInače, Vidiću bi ugovor istekao u junu 2017. godine, a uz godišnju platu od 3.200.00 evra klubu je bila želja da uštedi i oslobodi prostor drugom defanzivcu.


Apartmani Rodon - Travego\nZa objekat Rodon možemo slobodno reći da je to hotel apartmanskog tipa s obzirom da ima svoju recepciju sa uređenim salonom. Važi za jednu od najlepših apartmana u novom delu Paralije.\nApartmani Rodon udaljeni su 250 m od centra letovališta. Od privlačne, prostrane i čiste plaže duž koje se pruža veliki broj kafića, restorana, taverni i još mnogo sadržaja za odrasle i decu ovi apartmani nalaze se na 180 m od objekta. Najbliži supermarket udaljen je samo 10 m od objekta, a u blizini je i Lidl gde gosti ovog objekta mogu da se snabdevaju po vrlo povoljnim cenama.\nAerodrom je udaljen 75 km.\nApartmani Rodon poseduju 21 dvokrevetni, trokrevetni i četvorokrevetni apartman sa ukupno 65 ležaja u prizemlju, na prvom, drugom i trećem spratu. Svi apartmani u objektu Rodon, u jednoj celini, poseduju spavaću sobu sa određenim brojem ležajeva, kompletno opremljen kuhinjski deo sa neophodnim inventarom (rešo sa dve ringle, posuđe, pribor za jelo,…), frižider, kupatilo, terasu/balkon sa garniturom za sedenje, TV sa satelitskim programom i klima uređaj koji se doplaćuje na licu mesta.\nPreko puta se nalazi javni parking koji je na raspolaganju gostima koji dolaze sopstvenim prevozom.\nU neposrednoj blizini apartmana Rodon nalaze se košarkaški i teniski tereni, pa je ovaj smeštaj idealan za goste koji vole da se bave sportom.


Mladić tražio viteško ponašanje\nNaslovnica NAJNOVIJE Nacija Mladić tražio viteško ponašanje\nZvornik – U odbranu Ratka Mladića u Haagu je svjedočio bivši portparol Glavnog štaba Vojske Republike Srpske (VRS) Milovan Milutinović, koji je izjavio da su muslimanske vlasti u Sarajevu tokom rata pucale na sopstveni narod da bi optužile Srbe.\nTadašnji potpukovnik Milutinović kao primjere je naveo eksplozije u redu za hljeb u ulici Vase Miskina u maju 1992., te obje eksplozije na pijaci Markale, u februaru 1994. i avgustu 1995. godine. U tim incidentima stradalo je ukupno oko 150 građana Sarajeva, a ranjeno je više od 200 osoba.\nMladića, tadašnjeg komandanta VRS-a, optužnica tereti za terorisanje stanovništva Sarajeva dugotrajnim minobacačkim i snajperskim napadima.\nMilutinović je tvrdio i da su poslije druge eksplozije ispred Markala 28. avgusta 1995. ruski istražitelji utvrdili da su “neke žrtve umrle ranije, a njihova tijela su bila razmijenjena”.\nZa rat u BiH, svjedok je okrivio muslimansko rukovodstvo, podsjećajući da je njihov lider Alija Izetbegović u skupštini BiH rekao da je “spreman da žrtvuje mir za suverenost BiH”.\nMilutinović je kazao i da su dva dana poslije pada Srebrenice u julu 1995. predstavnici lokalnih Muslimana u susretu s Mladićem u bratunačkom hotelu “Fontana” izrazili želju da odu.\nMladić im je, po svjedoku, poručio da će svima biti omogućeno da odu gdje žele ili da ostanu. Podređenom komandantu Drinskog korpusa VRS-a Radislavu Krstiću, Mladić je, kako je kazao Milutinović, naredio da se “ponašaju kao vitezovi” i da “nikome ne smije biti naneseno zlo”.\n“General Mladić kazao je i da će biti zadržani svi muslimanski muškarci za koje se sumnja da su počinili ratne zločine”, rekao je Milutinović, tvrdeći da su oni kasnije predati Crvenom krstu.\nNa pitanje sudija zna li da su zadržani muškarci kasnije strijeljani po kratkom postupku, svjedok je odgovorio: “Prvi put čujem za to.”\nU pisanoj izjavi, Milutinović je podvukao i da vjeruje da general Mladić, “kao oficir i čovjek, nikada nije mogao izdati naređenje protivno Ženevskim konvencijama”.\n“Iako sam bio načelnik Informativne službe, ja desetak dana poslije gotovo da nisam znao za zločine koji su se desili u Srebrenici…”, kazao je on.\nMladić je optužen za genocid počinjen nad oko 7.000 muslimanskih muškaraca u danima pošto je VRS 11. jula 1995. zauzela tu enklavu koja je bila pod zaštitom UN-a.\nDokazujući da je Mladić morao biti obaviješten o ubistvima u Srebrenici, tužilac Peter McCloskey je citirao niz tekstova iz zapadne štampe objavljenih sredinom jula 1995. sugerišući da je Milutinovićeva služba te navode prenosila svom komandantu koji je to “želio da zna”.\n“Svakako da mislim da smo i saopštavali to generalu Mladiću, ali nismo znali koliki je nivo tih egzekucija – da kažem zločina – na tim prostorima”, izjavio je Milutinović, tvrdeći, međutim, da “nije znao” ko je zločine počinio.\nSvjedok je potvrdio da je za film beogradskog novinara Zorana Petrovića-Piroćanca, na kojem se vidi gomila leševa u selu Kravica 13. jula 1995. saznao desetak dana kasnije i da je GŠ VRS-a uložio napore da do tog filma dođe.\nMladiću, optuženom i za progon Muslimana i Hrvata širom BiH, koji je u sedam opština imao razmjere genocida i uzimanje pripadnika UNPROFOR-a za taoce, suđenje će biti nastavljeno 19. januara 2015. godine, poslije praznične pauze u radu Haškog tribunala.


Tema: Mozilla će podrazumevano onemogućiti Flash plugin u Firefoxu 69\n14.01.2019, 20:33 #1\nPočev od Firefoxa 69, Mozilla će onemogućiti podršku za Adobe Flash plugin po defaultu. Ovo je deo plana koji je najavila Mozilla u vezi toga kako će onemogućiti svu podršku za Flash u Firefoxu.\nU julu 2017. godine, Adobe je najavio da će 2020. godina biti poslednja za Adobe Flash i da su druge tehnologije kao što su HTML5, WebAssembly i WebGL dovoljno sazrele da popune prazninu. U koordinisanim najavama, proizvođač najpopularnijeg operativng sistema i kompanije koje su proizvođači popularnih browsera, kao što su Microsoft, Google, Apple i Mozilla, najavile su sličan plan o blokiranju Adobe Flasha u svom softveru u 2020. godini.\nDa bi se programerima i korisnicima dalo vreme da se pripreme za kraj Flasha, Mozilla je objavila detaljan plan za Firefox sa vremenskom linijom koja pokazuje kako planiraju da ukinu podršku za NPAPI pluginove za pregledač, posebno za Flash plugin. NPAPI dodaci predstavljaju bezbednosni rizik jer se pokreću u bezbednosnom kontekstu korisnika i nisu izolovani ili zaštićeni pregledačem.\nIz tog razloga, Google je već 2013. uklonio podršku za NPAPI dodatke u Chromeu.\nMozilla je tada najavila da će onemogućiti podršku za Flash plugin po defaultu 2019. godine a potpuno je ukloniti 2020. da bi se to poklopilo sa planovima kompanije Adobe.\nDa rezimiramo: 2019. Firefox će podrazumevano onemogućiti Flash plugin. Korisnici neće biti pitani da omoguće Flash, ali će i dalje biti moguće aktivirati Flash na određenim web sajtovima pomoću postavki pregledača.\nPočetkom 2020. Flash podrška će biti u potpunosti uklonjena iz korisničkih verzija Firefoxa. Izdanje Firefoxa koje nudi produženu podršku (ESR) će nastaviti da podržava Flash sve do kraja 2020. godine.\nKada Adobe bude prestao da isporučuje bezbednosne ispravke za Flash krajem 2020. godine, Firefox će odbijati da učita dodatak.\nFlash je oduvek bio izvor nevolja i ako ne koristite sajtove ili aplikacije koje zahtevaju Flash, bolje je da ga sada onemogućite.\nDa biste onemogućili Flash dodatak u Firefoxu, treba da uradite ovo:\n- Kliknite na meni u gornjem desnom uglu Firefoxa i izaberite Add-ons.\n- Kada se otvori ekran Add-Ons, kliknite na opciju Plugins u levoj navigacionoj traci.\n- Sada bi trebalo da vidite listu dodataka, uključujući i dodatak za Shockwave Flash. Kliknite na padajući meni desno od "Shockwave Flash" i izaberite Never Activate i Flash dodatak će biti onemogućen u Firefoxu.\n- Kada je Flash plugin onemogućen, bilo koji sajt koji ga zahteva neće raditi kako bi trebalo. Ako ga morate ponovo aktivirati, možete ponoviti ovaj postupak i postaviti ga na Ask to Activate.


Uredba o grupnom izuzeću vertikalnih sporazuma od zabrane | Gecić Law\nEvropska komisija je 10. maja 2022. godine usvojila novu Uredbu o grupnom izuzeću vertikalnih sporazuma od zabrane („Uredba“), praćenu ažuriranim smernicama o vertikalnim sporazumima („Smernice“) nakon detaljnog razmatranja prethodne Uredbe o grupnom izuzeću vertikalnih sporazuma od zabrane iz 2010. godine („stara Uredba“)\nCilj grupnog izuzeća vertikalnih sporazuma je da se izuzmu od zabrane sporazumi između učesnika na tržištu koji posluju na različitim nivoima lanca distribucije („vertikalni sporazumi“):\nako su ispunjeni pragovi koji se tiču tržišnih udela, i\npod uslovom da sporazum ne sadrži odredbe kojom se značajno ograničava konkurencija (engl. hardcore restrictions).\nDrugim rečima, Uredba ima za cilj da prepozna vrste vertikalnih sporazuma koji pospešuju efikasnost i proizvode korist za potrošače.\nJedna od glavnih promena odnosi se na dvostruku distribuciju, odnosno na situaciju kada dobavljač prodaje robu ili usluge kako direktno sopstvenim kupcima, tako i preko distributera/prodavaca, što podrazumeva i konkurenciju sa njima. Na primer, proizvođači mogu da prodaju svoje proizvode direktno potrošačima preko interneta, ali istovremeno i kupcima koji su aktivni u maloprodaji. Prema Uredbi će izuzećem biti obuhvaćeni dodatni nivoi lanca distribucije, tako da će pored proizvođača biti izuzeti uvoznici i veleprodavci.\nRazmena informacija između dobavljača i prodavaca sada je izuzeta od zabrane samo ako je „ili direktno povezana sa primenom vertikalnog sporazuma ili je neophodno poboljšati proizvodnju ili distribuciju ugovorne robe ili usluga„. U tom smislu, Smernice predviđaju da ugovorne strane mogu da dele informacije (i) o trenutnim cenama, uključujući preporučene ili maksimalne cene, (ii) tehničke prirode (npr. sertifikate, registraciju itd.), (iii) povezane sa kupovinom potrošača, njihovim preferencijama kao i utiske potrošača, (iv) u vezi sa nabavkom (npr. obim prodaje, zalihe, reklamacije) i (v) u vezi marketinga.\nS druge strane, razmena sledećih informacija neće biti izuzeta o zabrane i to: (i) buduće cene, (ii) podaci o prodaji specifični za kupca kao i (iii) informacije koje se odnose na robu koju kupac prodaje pod sopstvenim brendom sa proizvođačem konkurentske robe.\nKlauzule o najpovlašćenijoj naciji poznate i kao klauzule o paritetu, obavezuju prodavca robe ili pružaoca usluga da ponudi robu ili usluge drugoj strani pod uslovima koji nisu manje povoljni od onih koje nudi drugim strankama ili putem drugih kanala prodaje. Uredba uvodi posebno pravilo za internet prodaju, kojim se utvrđuje da klauzule o paritetu, koje zabranjuju prodavcu da nudi povoljnije uslove na konkurentskim internet platformama, više neće biti izuzete.\nOdredbe o ekskluzivnoj, selektivnoj i slobodnoj distribuciji su proširene i fleksibilnije imajući u vidu veću slobodu ograničavanja aktivne prodaje. Iako je stara Uredba zahtevala da određene teritorije ili grupe kupaca budu dodeljene isključivo jednom distributeru, aktivna ograničenja prodaje su sada izuzeta ako postoji do pet drugih distributera aktivnih na određenoj teritoriji ili odgovornih za određenu grupu kupaca.\nSmernice ublažavaju pristup u odnosu na dvostruke strategije određivanja cena (engl. dual pricing strategies). Naime, odredbe kojima dobavljač određuje različite veleprodajne cene za proizvode koji se prodaju preko interneta u poređenju sa onima koji se prodaju tradicionalno se više ne smatraju značajnim ograničenjem konkurencije.\nTakođe, Smernice predviđaju da se prećutno ili automatsko obnavljanje klauzule zabrane konkurisanja (trajanje duže od pet godina) može izuzeti od zabrane ako kupac ima mogućnost da uspešno pregovara ili raskine sporazum koji sadrži pomenutu klauzulu u razumnom roku nakon isteka perioda i po razumnoj ceni.\nUredba će stupiti na snagu 1. juna 2022. godine i primenjivaće se na sve nove sporazume od tog datuma, dok će postojeći sporazumi i dalje biti izuzeti po staroj Uredbi do 31. maja 2023. godine.\nOstaje da se vidi da li će Republika Srbija usvojiti novu uredbu o grupnom izuzeću vertikalnih sporazuma, imajući u vidu da je postojeća Uredba o vertikalnim sporazumima usklađena sa starom Uredbom.\nAutori: Vuk Leković, Ognjen Pećanac


Fudbalom protiv korona virusa, to je poruka navijača Zenita koji su poslali kroz spektakularnu koreografiju.\nU centralnom delu njihove kreacije pored plavo-belih traka je "šetalica", i ona je posebna priča.\nZenitovi navijači su na početku utakmice raširili ogromnu mušku siluetu u skafanderu i sa maskom, koji u rukama drži veliki virus.\nSamo nekoliko momenata kasnije u rukama u rukama se umesto virusa našla fudbalska lopta.\nOvo pravo remek delo pristalica ruskog kluba, svakako je jedno od najlepših od momenta kada se fudbal vratio na "stari" kontinent.


SAD nisu pokrile dug prema SZO, podrivaju svetske napore u borbi protiv koronavirusa - Sputnjik Srbija\n13:58 19.03.2020 (osveženo 15:27 19.03.2020) Preuzmite kraći link\nNa taj način, piše list, Amerika, „superdržava“ ima ne samo finansijski nego i moralni dug pred čovečanstvom, navodi se u članku.\nImajući u vidu da SAD najavljuju da će u budućnosti čak i smanjiti finansiranje projekata koji se tiču zdravstvene zaštite to znači da se dug prema SZO neće umanjiti.\nPrema navodima sa sajta ZSO, koje prenosi kineski list, zaključno sa 29. februarom Amerika nije otplatila polovinu svog duga za 2019. godinu, a članarina za 2020. premašuje 120 miliona dolara.\nPored toga, budžetom SAD za 2021. fiskalnu godunu predviđeno je da Vašington pomogne SZO sa 58 miliona dolara.\nIz svega toga proizlazi da će američki dugovi ostati nepokriveni.\n„U uslovima pandemije, potezi američke strane potkopavaju zajedničke napore čitavog sveta u borbi protoiv koronavirusa. Virus ne poznaje granice, nijedna zemlja ne može sama da vodi borbu, samo jedinstveni možemo da imamo snagu“, navodi se u članku.\nTakvo ponašanje SAD nije u skladu sa bezbednosnim interesima a takođe podriva nacionalni autoritet Amerike, zaključuje se u članku.\npandemija, otplata, dug, SZO


I DALJE SE PRONALAZE STRADALI: Novi bilans žrtava razorne eksplozije u Bejrutu | Slobodna Bosna\nI DALJE SE PRONALAZE STRADALI: Novi bilans žrtava razorne eksplozije u Bejrutu\nBroj poginulih u prošlosedmičnoj razornoj eksploziji u glavnom gradu Libana Bejrutu popeo se na skoro 180, dok je, kako se procjenjuje, 6.000 ljudi povrijeđeno, a najmanje 30 ih je nestalo, saopštio je UN.\n"Preliminarna procjena u prečniku od 15 kilometara od mjesta eksplozije pokazala je da je, od 55 medicinskih ustanova, samo polovina potpuno u funkciji, a oko 40 odsto je pretrpjelo umjerenu ili ozbiljnu štetu i potrebna je obnova", navodi se u izvještaju.\nJoš se ne zna šta je uzrok požara koji je 4. avgusta detonirao skoro 3.000 tona amonij-nitrata uskladištenog u bejrutskoj luci, ali dokumenti pokazuju da su najviši rukovodioci Libana i zvaničnici službi bezbjednosti znali za tu potencijalno opasnu hemikaliju.\nEksplozija je podstaknula hronični gnjev javnosti prema političkoj eliti i primorala Vladu Libana da podnese ostavku.\nTokom vanrednog stanja u Bejrutu, koje je parlament potvrdio u četvrtak, na prvoj sjednici poslije eksplozije, data su široka ovlaštenja vojsci usred rastućeg gnjeva i političke neizvjesnosti.\nIako su teško oštećeni silosi u bejrutskoj luci, Ured UN-a za koordinaciju humanitarnih pitanja saopćio je da se ne očekuje nestašica hrane.\nEksplozija je potresla Bejrut u vrijeme parališuće finansijske i ekonomske krize i UN predviđa da će mnogi ljudi teško obnoviti ili popraviti svoje domove te se predviđa njihova selidba u iznajmljene zgrade.\nUjedinjeni narodi navode da bejrutska luka radi sa 30 posto kapaciteta, a luka Tripoli na sjeveru sa 70 posto, što omogućava da stižu roba i hrana.\nSvjetski program hrane UN-a najavio je da donosi tromjesečne zalihe pšeničnog brašna i žita.\nTa služba je, međutim, zabrinuta zbog porasta broja zaraženih koronavirusom, jer se ne vodi računa o sanitarnim mjerama tokom radova poslije eksplozije i protesta protiv političke elite.\nVlada je podnijela ostavku 10. avgusta i sada ima status prijelazne, a demonstranti zahtijevaju da zvaničnici odgovaraju za eksploziju.\nBOJE JESENI KROZ „SB“ OBJEKTIV: Pogledajte šta je u Sarajevu zabilježio naš fotoreporter… (FOTO)\nŠUKALO POJASNIO: Kako se može pobijediti buldožer politika SNSD-ovih tajkuna\nODLAZE, JEDNA PO JEDNA: Čelnici HRT-a ekspresno s malih ekrana sklonili poznatu voditeljicu, nije ni slutila da će joj to biti zadnje javljanje…


Ako voziš bicikl zimi, dobijaš nagradu - oradio.rs\nAko voziš bicikl zimi, dobijaš nagradu\nNovi Sad se takmiči za grad sa najviše biciklista u svetu koji zimi voze bicikl na posao i trenutno je na drugom mestu! Takmičenje traje do petka 12. februara kada će biti proglašeni pobednici. Tim povodom će negde na ulicama Novog Sada u ponedeljak 8. februara u jutarnjim časovima Novosadska biciklistička inicijativa uz muzičku podršku Oradija iznenaditi i nagraditi Novosađane i Novosađanke koji biciklom idu na posao simboličnim poklonima, uz kafu, čaj i jabuke!\nTakmičenje povodom Međunarodnog dana zimske vožnje bicikla na posao (International Winter Bike to Work day) funkcioniše preko sajta winterbiketoworkday.org, a biciklisti koji odluče da se obavežu na sajtu (i to dokažu) dobiće u ponedeljak u kafeima "Bezec" i "Culture Exchange" 10 odsto popusta na pića od otvaranja lokala do 19 časova. U znak podrške biciklistima "Biljina svaštaonica" nagradiće tri najbolje fotografije zimskog bicikliranja na posao, postavljene na Fejsbuk eventu novosadskog događaja do 12. februara.\nNa listi ima više od 430 gradova sveta, a novosadske bicikliste trenutno izazivao samo prošlogodišnji šampion Zagreb.\nPrijateljsko nadmetanje, koje funkcioniše već nekoliko godina među biciklistima širom sveta, vrlo je jednostavno: svi ljudi koji voze bicikl do posla treba da se prijave do 12. februara na www.winterbiketoworkday.org, napišu nešto o svom bicikliranju i ostave poruku zašto to vole da rade. Na kraju se sabiraju glasovi i proglašava se pobednik. Prijava je besplatna i jednostavna, a ukoliko učesnici to dopuste, njihova lokacija će biti prepoznata i "zabodena" na mapi grada u obliku zvezdice.\nPoseban izazov (koji se takođe računa) postoji za učenike u školama i omogućava čitavim razredima u školi da na zabavan način učestvuju u ovom svetskom događaju.